
砖讛讻诇 诪爪讜讬讬谉 讗爪诇讛 讘注讘讬专讛 讗诇讗 讙讝讬专转 讛讻转讜讘 讛讬讗 讘谉 讜诇讗 讘转: 
诪转谞讬' 诪讗讬诪转讬 讞讬讬讘 诪砖讬讗讻诇 转专讟讬诪专 讘砖专 讜讬砖转讛 讞爪讬 诇讜讙 讬讬谉 讛讗讬讟诇拽讬 专' 讬讜住讬 讗讜诪专 诪谞讛 讘砖专 讜诇讜讙 讬讬谉 讗讻诇 讘讞讘讜专转 诪爪讜讛 讗讻诇 讘注讬讘讜专 讛讞讚砖 讗讻诇 诪注砖专 砖谞讬 讘讬专讜砖诇讬诐 讗讻诇 谞讘讬诇讜转 讜讟专讬驻讜转 砖拽爪讬诐 讜专诪砖讬诐 (讗讻诇 讟讘诇 讜诪注砖专 专讗砖讜谉 砖诇讗 谞讟诇讛 转专讜诪转讜 讜诪注砖专 砖谞讬 讜讛拽讚砖 砖诇讗 谞驻讚讜) 讗讻诇 讚讘专 砖讛讜讗 诪爪讜讛 讜讚讘专 砖讛讜讗 注讘讬专讛 讗讻诇 讻诇 诪讗讻诇 讜诇讗 讗讻诇 讘砖专 砖转讛 讻诇 诪砖拽讛 讜诇讗 砖转讛 讬讬谉 讗讬谞讜 谞注砖讛 讘谉 住讜专专 讜诪讜专讛 注讚 砖讬讗讻诇 讘砖专 讜讬砖转讛 讬讬谉 砖谞讗诪专 {讚讘专讬诐 讻讗-讻} 讝讜诇诇 讜住讜讘讗 讜讗注''驻 砖讗讬谉 专讗讬讛 诇讚讘专 讝讻专 诇讚讘专 砖谞讗诪专 {诪砖诇讬 讻讙-讻} 讗诇 转讛讬 讘住讜讘讗讬 讬讬谉 讘讝讜诇诇讬 讘砖专 诇诪讜: 
讙诪' 讗诪专 专讘讬 讝讬专讗 转专讟讬诪专 讝讛 讗讬谞讬 讬讜讚注 诪讛讜 讗诇讗 诪转讜讱 砖讻驻诇 专' 讬讜住讬 讘讬讬谉 谞诪爪讗 讻讜驻诇 讗祝 讘讘砖专 讜谞诪爪讗 转专讟讬诪专 讞爪讬 诪谞讛 讗诪专 专讘 讞谞谉 讘专 诪讜诇讚讛 讗诪专 专讘 讛讜谞讗 讗讬谞讜 讞讬讬讘 注讚 砖讬拽讞 讘砖专 讘讝讜诇 讜讬讗讻诇 讬讬谉 讘讝讜诇 讜讬砖转讛 讚讻转讬讘 讝讜诇诇 讜住讜讘讗 讜讗诪专 专讘 讞谞谉 讘专 诪讜诇讚讛 讗诪专 专讘 讛讜谞讗 讗讬谞讜 讞讬讬讘 注讚 砖讬讗讻诇 讘砖专 讞讬 讜讬砖转讛 讬讬谉 讞讬 讗讬谞讬 讜讛讗 专讘讛 讜专讘 讬讜住祝 讚讗诪专讬 转专讜讜讬讬讛讜 讗讻诇 讘砖专 讞讬 讜砖转讛 讬讬谉 讞讬 讗讬谞讜 谞注砖讛 讘谉 住讜专专 讜诪讜专讛 讗诪专 专讘讬谞讗 讬讬谉 讞讬 诪讝讬讙 讜诇讗 诪讝讬讙 讘砖专 讞讬 讘砖讬诇 讜诇讗 讘砖讬诇 讻讘砖专 讻讬讘讗 讚讗讻诇讬 讙谞讘讬 专讘讛 讜专讘 讬讜住祝 讚讗诪专讬 转专讜讜讬讬讛讜 讗讻诇 讘砖专 诪诇讬讞 讜砖转讛 讬讬谉 诪讙讬转讜 讗讬谉 谞注砖讛 讘谉 住讜专专 讜诪讜专讛 转谞谉 讛转诐 注专讘 转砖注讛 讘讗讘 诇讗 讬讗讻诇 讗讚诐 砖谞讬 转讘砖讬诇讬谉 讜诇讗 讬讗讻诇 讘砖专 讜诇讗 讬砖转讛 讬讬谉 讜转谞讗 讗讘诇 讗讜讻诇 讛讜讗 讘砖专 诪诇讬讞 讜砖讜转讛 讬讬谉 诪讙转讜 讘砖专 诪诇讬讞 注讚 讻诪讛 讗诪专 专讘讬 讞谞讬谞讗 讘专 讻讛谞讗 讻诇 讝诪谉 砖讛讜讗 讻砖诇诪讬诐 讜讬讬谉 诪讙讬转讜 注讚 讻诪讛 讻诇 讝诪谉 砖讛讜讗 转讜住住 讜讛转谞讬讗 讬讬谉 转讜住住 讗讬谉 讘讜 诪砖讜诐 讙讬诇讜讬 讜讻诪讛 转住讬住转讜 砖诇砖讛 讬诪讬诐 讛讻讗 诪讗讬 讛转诐 诪砖讜诐 砖诪讞讛 讛讜讗 讻诇 讝诪谉 砖讛讜讗 讻砖诇诪讬诐 谞诪讬 讗讬转 讘讬讛 砖诪讞讛 讛讻讗 诪砖讜诐 讗讬诪砖讜讻讬 讛讜讗 讜讘讻诇 砖讛讜讗 诇讗 诪讬诪砖讬讱 讜讬讬谉 注讚 诪' 讬讜诐 讗''专 讞谞谉 诇讗 谞讘专讗 讬讬谉 讘注讜诇诐 讗诇讗 诇谞讞诐 讗讘诇讬诐 讜诇砖诇诐 砖讻专 诇专砖注讬诐 砖谞讗' {诪砖诇讬 诇讗-讜} 转谞讜 砖讻专 诇讗讜讘讚 讜讬讬谉 诇诪专讬 谞驻砖 讗''专 讬爪讞拽 诪讗讬 讚讻转讬讘 {诪砖诇讬 讻讙-诇讗} 讗诇 转专讗 讬讬谉 讻讬 讬转讗讚诐 讗诇 转专讗 讬讬谉 砖诪讗讚讬诐 驻谞讬讛诐 砖诇 专砖注讬诐 讘注讜讛''讝 讜诪诇讘讬谉 驻谞讬讛诐 诇注讜讛''讘 专讘讗 讗诪专 讗诇 转专讗 讬讬谉 讻讬 讬转讗讚诐 讗诇 转专讗 讬讬谉 砖讗讞专讬转讜 讚诐 专讘 讻讛谞讗 专诪讬 讻转讬讘 转讬专砖 讜拽专讬谞谉 转讬专讜砖 讝讻讛 谞注砖讛 专讗砖 诇讗 讝讻讛 谞注砖讛 专砖 专讘讗 专诪讬 讻转讬讘 {转讛讬诇讬诐 拽讚-诇讗} 讬砖诪讞 讜拽专讬谞谉 讬砖诪讞 讝讻讛 诪砖诪讞讜 诇讗 讝讻讛 诪砖诪诪讛讜 讜讛讬讬谞讜 讚讗诪专 专讘讗 讞诪专讗 讜专讬讞谞讬 驻拽讞讬谉 讗诪专 专讘 注诪专诐 讘专讬讛 讚专''砖 讘专 讗讘讗 讗诪专 专' 讞谞讬谞讗 诪讗讬 讚讻转讬讘 {诪砖诇讬 讻讙-讻讟} 诇诪讬 讗讜讬 诇诪讬 讗讘讜讬 诇诪讬 诪讚谞讬诐 诇诪讬 砖讬讞 诇诪讬 驻爪注讬诐 讞谞诐 诇诪讬 讞讻诇讬诇讜转 注讬谞讬诐 (讜讙讜') 诇诪讗讞专讬诐 注诇 讛讬讬谉 诇讘讗讬诐 诇讞拽讜专 诪诪住讱 讻讬 讗转讗 专讘 讚讬诪讬 讗诪专 讗诪专讬 讘诪注专讘讗 讛讗讬 拽专讗 诪讗谉 讚讚专讬砖 诇讬讛 诪专讬砖讬讛 诇住讬驻讬讛 诪讚专讬砖 讜诪住讬驻讬讛 诇专讬砖讬讛 诪讚专讬砖 讚专讬砖 注讜讘专 讙诇讬诇讗讛 讬''讙 讜讜讬''谉 谞讗诪专讜 讘讬讬谉 {讘专讗砖讬转 讟-讻} 讜讬讞诇 谞讞 讗讬砖 讛讗讚诪讛 讜讬讟注 讻专诐 讜讬砖转 诪谉 讛讬讬谉 讜讬砖讻专 讜讬转讙诇 讘转讜讱 讗讛诇讜 讜讬专讗 讞诐 讗讘讬 讻谞注谉 讗转 注专讜转 讗讘讬讜 讜讬讙讚 诇砖谞讬 讗讞讬讜 讘讞讜抓 讜讬拽讞 砖诐 讜讬驻转 讗转 讛砖诪诇讛 讜讬砖讬诪讜 注诇 砖讻诐 砖谞讬讛诐 讜讬诇讻讜 讗讞讜专谞讬转 讜讬讻住讜 讗转 注专讜转 讗讘讬讛诐 讜驻谞讬讛诐 讜讙讜' 讜讬讬拽抓 谞讞 诪讬讬谞讜 讜讬讚注 讗转 讗砖专 注砖讛 诇讜 讘谞讜 讛拽讟谉 专讘 讜砖诪讜讗诇 讞讚 讗诪专 住专住讜 讜讞''讗 专讘注讜 诪讗谉 讚讗诪专 住专住讜 诪转讜讱 砖拽诇拽诇讜 讘专讘讬注讬 拽诇诇讜 讘专讘讬注讬 讜诪讗谉 讚讗诪专 专讘注讜 讙诪专 讜讬专讗 讜讬专讗 讻转讬讘 讛讻讗 讜讬专讗 讞诐 讗讘讬 讻谞注谉 讗转 注专讜转 讗讘讬讜 讜讻转讬讘 讛转诐 {讘专讗砖讬转 诇讚-讘} 讜讬专讗 讗讜转讛 砖讻诐 讘谉 讞诪讜专 讜讙讜' 讘砖诇诪讗 诇诪''讚 住专住讜 诪砖讜诐 讛讻讬 拽诇诇讜 讘专讘讬注讬 讗诇讗 诇诪''讚 专讘注讜 诪讗讬 砖谞讗 专讘讬注讬 谞诇讟讬讬讛 讘讛讚讬讗 讛讗 讜讛讗 讛讜讗讬 讜讬讞诇 谞讞 讗讬砖 讛讗讚诪讛 讜讬讟注 讻专诐 讗诪专 专讘 讞住讚讗 讗诪专 专讘 注讜拽讘讗 讜讗诪专讬 诇讛 诪专 注讜拽讘讗 讗''专 讝讻讗讬 讗''诇 讛拽讘''讛 诇谞讞 谞讞 诇讗 讛讬讛 诇讱 诇诇诪讚 诪讗讚诐 讛专讗砖讜谉 砖诇讗 讙专诐 诇讜 讗诇讗 讬讬谉 讻诪讗谉 讚讗诪专 讗讜转讜 讗讬诇谉 砖讗讻诇 诪诪谞讜 讗讚诐 讛专讗砖讜谉 讙驻谉 讛讬讛 讚转谞讬讗 专''诪 讗讜诪专 讗讜转讜 讗讬诇谉 砖讗讻诇 讗讚诐 讛专讗砖讜谉 诪诪谞讜 讙驻谉 讛讬讛

砖讛讻诇 诪爪讜讬讬谉 讗爪诇讛 讘注讘讬专讛. 讜讻砖讛讬讗 讝讜诇诇讛 讜住讜讘讗讛 讘拽讟谞讜转讛 住讜驻讛 讻砖诇讗 转诪爪讗 诇诪讜讚讛 注讜诪讚转 讘驻专砖转 讚专讻讬诐 讜诪专讙诇转 讛讘专讬讜转 诇注讘讬专讛 讘砖讘讬诇 讗转谞谉: 诪转谞讬' 转专讟讬诪专. 讘讙诪专讗 诪驻专砖 诇讛: 讬讬谉 讛讗讬讟诇拽讬. 讟讜讘 讜诪注讜诇讛 讛讜讗 讜诪诪砖讬讱 讘转专讬讛 讗讘诇 讘讞诪专讗 讗讞专讬谞讗 讗讬谞讜 讞讬讬讘 讘讞爪讬 诇讜讙: 讘讞讘讜专转 诪爪讜讛. 讘住注讜讚转 诪爪讜讛 讗讻诇 诇转专讟讬诪专 讝讛 讗驻讬诇讜 讙谞讘讜 诪砖诇 讗讘讬讜 讜讻谉 讗诐 讗讻诇讜 讘诪谞讬谉 砖讛讬讜 谞拽讘爪讬谉 诇注讘专 讛讞讚砖 讙诐 砖诐 讛讬讜 注讜砖讬诐 住注讜讚讜转: 讗讻诇 诪注砖专 砖谞讬. 讜讻谉 讻讜诇诐 讗注''驻 砖讙谞讘讜 诪砖诇 讗讘讬讜 驻讟讜专 讜讟注诪讗 诪驻专砖 讘讙诪专讗: 讜讗注''驻 砖讗讬谉 专讗讬讛 诇讚讘专. 讚讚讬诇诪讗 诪讗讻诇 讗讞专讬谞讗 谞诪讬 拽专讗 诇讬讛 讝讜诇诇 讜诪讬讛讜 砖诇诪讛 讗讛讗 讗讝讛专讬' 讚诪诪砖讬讱 讟驻讬: 讝讻专 诇讚讘专. 讚讘讘砖专 诪拽专讬 讝讜诇诇 讜讘讬讬谉 诪拽专讬 住讜讘讗: 讙诪' 诪转讜讱 砖讻驻诇 专讘讬 讬讜住讬 讘讬讬谉. 讚拽讗诪专 转谞讗 拽诪讗 讞爪讬 诇讜讙 讜讛讜讗 讗诪专 诇讜讙: 讻驻诇 谞诪讬 讘讘砖专. 讜讛讜讬 诪谞讗 讚拽讗诪专 砖谞讬 转专讟讬诪': 讬讬谉 讘讝讜诇. 讗讘诇 讘讬讜拽专 诇讗 砖讻讬讞讬 诇讬讛 诪注讜转 诇讙谞讜讘 讻讜诇讬 讛讗讬 讜诇讗 诪诪砖讬讱: 讝讜诇诇. 诇砖讜谉 讝讜诇 讜讗住诪讻转讗 诇诪讬诇转讬讛 讛讜讗: 诪讜诇讚讛. 砖诐 讗讘讬讜: 讬讬谉 讞讬. 诪诪砖讬讱 诪驻谞讬 砖诪砖讜讘讞 讛讜讗 讜诇拽诪讬讛 诪讜拽讬 诇讛 讘诪讝讬讙 讜诇讗 诪讝讬讙 讗讘诇 讘转专 讬讬谉 诪讝讬讙 诇讗 诪诪砖讬讱: 讘砖专 讞讬. 讻讚诪驻专砖 诇拽诪谉 讘砖讬诇 讜诇讗 讘砖讬诇 讚讝讜 讛讬讗 诪讚转 讙谞讘 诇诪讛专 讗讘诇 讘砖讬诇 砖驻讬专 诇讗 诪诪砖讬讱 诇诪注讘讚 讻讬 讛讗讬 讙讜讜谞讗 诇驻讬 砖诪转讜讱 砖讛讜讗 讙谞讘 讜注讜砖讛 讘住转专 讗讬谉 诇讜 砖讛讜转: 讗诪专 专讘讬谞讗 讬讬谉 讞讬. 讚拽讗诪专 专讘 讛讜谞讗 诪讝讬讙 讜诇讗 诪讝讬讙 诇讗驻讜拽讬 讛讬讻讗 讚谞转谉 讘讜 诪讬诐 讛专讘讛 讜讗注''驻 砖专讜讘 讘谞讬 讗讚诐 砖讜转讬谉 讻谉: 讘砖专 讻讬讘讗 讚讗讻诇讬 讙谞讘讬. 讻讜讜讬讛 讘讙讞诇讬诐 讜讚讻讜转讛 讘注讬专讜讘讬谉 (讚祝 讻讟:) 讜谞讬讻讘讬讛 讜谞讬讻讜诇 讘讝讘讞讬诐 (讚祝 诪讜:) 诇讗驻讜拽讬 讻讘讘讗 讚诇讗: 讘砖专 诪诇讬讞 讜讬讬谉 诪讙转讜. 诇讗 讞砖讬讘讬 讜诇讗 诪诪砖讬讱: 讻诇 讝诪谉 砖讛讜讗 讻砖诇诪讬诐. 砖诇讗 注讘专 注诇讬讜 讝诪谉 讗讻讬诇转 砖诇诪讬诐 砖谞讬 讬诪讬诐 讜诇讬诇讛 讗讞讚 注讚讬讬谉 讘诇讞诇讞讜转讜 讛讜讗 讜诇讗 讗拽专讬 诪诇讬讞 讜诪砖诪讞 讗转 讛诇讘 讚讻转讬讘 (讚讘专讬诐 讻讝) 讜讝讘讞转 砖诇诪讬诐 讜讗讻诇转 砖诐 讜砖诪讞转 讗诇诪讗 讘专 砖诪讞讛 讛讜讗 讗讘诇 讘转专 讛讻讬 讛讜讬 诪诇讬讞 讜谞讞诇祝 讟注诪讜 讘诪诇讞讜: 讻诇 讝诪谉 砖讛讜讗 转讜住住. 砖讛讜讗 谞讜砖讱 讘讙专讜谉 诪讞诪转 砖讛讜讗 诪讞诪讬抓: 讛讻讗. 讘讘谉 住讜专专 讜诪讜专讛: 诪讗讬. 注讚 讻诪讛 诇讗 拽专讬谞谉 诪诇讬讞 诇诪讬驻讟专 讘谉 住讜专专 讜诪讜专讛: 讜讘讻诇 砖讛讜讗 诇讗 诪诪砖讬讱. 诪砖注讘专 诇讬诇讛 讗讞转 诪驻讬讙 讟注诪讜 讜诇讗 讞砖讜讘: 诇砖诇诐 砖讻专 诇专砖注讬诐. 砖诪转注讚谞讬谉 讘讜 讘注讜诇诐 讛讝讛 讜诪拽讘诇讬谉 讘讜 砖讻专 诪爪讜讛 砖注讜砖讬谉 讘注讜诇诐 讛讝讛: 诇讗讜讘讚. 讛讬讬谞讜 专砖注 砖谞讟专讚 讜讛讜诇讱 诇讜: 诇诪专讬 谞驻砖. 诇讗讘诇讬诐 诇驻讻讜讞讬 爪注专讬讬讛讜: 讗诇 转专讗 讬讬谉. 讻诇讜诪专 讗诇 转转谉 注讬谞讬讱 诇讬诪砖讱 讗讞专讬讜: 砖讗讞专讬转讜 讚诐. 住讜驻讜 讬讛专讙 注诇讬讜: 讻转讬讘 讬讬谉 讬砖诪讞 诇讘讘 讗谞讜砖. 讘砖讬''谉 讚诪砖诪注 诇砖讜谉 砖讜诪诐 砖诪砖诪诪讛讜 讜谞讜讟诇 讞讻诪转 诇讘讜: 讜拽专讬谞谉 讬砖诪讞. 诇砖讜谉 砖诪讞讛: 讝讻讛. 讻诇讜诪专 讗诐 讝讻讛 讜讬讚注 诇讛讝讛专 讘注爪诪讜 诪诇砖转讜转 讬讜转专 诪讚讗讬 诪砖诪讞讜 砖诪驻拽讞 讗转 讛诇讘: 驻拽讞讬谉. 注砖讗讜谞讬 驻拽讞: 讗讘讜讬. 诇砖讜谉 爪注拽讛 讘诇砖讜谉 讗专诪讬 讻诪讜 讘讬讬讗 讘讬讬讗 (注讬诇 讚祝 住讚.): 砖讬讞讬. 爪注专讬 讻诪讜 讗专讬讚 讘砖讬讞讬 (讞讛诇讬诐 谞讛): 诇诪讬 讻诇 讗诇讛. 诇诪讗讞专讬诐 注诇 讛讬讬谉: 诪专讬砖讬讛 诇住讬驻讬讛: 诪讗谉 讚讚专讬砖 诇讬讛: 诪专讬砖讬讛 诇住讬驻讬讛: 诪讚专讬砖. 谞讚专砖 诪砖诪注讜转讬讛 讬驻讛 讜讛讻讬 拽讗诪专 诇诪讬 讻诇 讗诇讛 诇诪讗讞专讬诐 注诇 讛讬讬谉 诇讘讗讬诐 诇讞拽讜专 诪诪住讱 砖讞讜拽专讬谉 诇讛讬讻谉 讛讬讬谉 讛讟讜讘 讛诪诪讜住讱 讘讘砖诪讬诐 讻诪讜 诪住讻讛 讬讬谞讛 (诪砖诇讬 讟): 讜诪讗谉 讚讚专讬砖 诇讬讛 诪住讬驻讬讛 诇专讬砖讬讛 诪讚专讬砖. 谞讚专砖 诪砖诪注讜转讜 讬驻讛 讜讛讻讬 拽讗诪专 诇诪讬 砖讬砖 诇讜 讗讜讬 讜讗讘讜讬 讜砖讬讞 讚讛讬讬谞讜 讗讘诇讬诐 讜诇诪讬 砖讬砖 诇讜 诪讚谞讬诐 讜驻爪注讬诐 讞谞诐 讚讛讬讬谞讜 专砖注 讛谞诇讞诐 注诐 讛讘专讬讜转 讜诇诪讬 砖讬砖 诇讜 讞讻诇讬诇讜转 注讬谞讬诐 诪专讜讘 砖讜诪谞讜 讜砖拽讬讟转讜 诇讛诐 专讗讜讬 诇讛讬讜转 诪讗讞专讬诐 注诇 讛讬讬谉: 讬''讙 讜讜讬''谉. 诇砖讜谉 讜讬 讜讬 讜讬讗诪专 讗专讜专 讻谞注谉 诇讗 讞砖讬讘 讗诇讗 注讚 讚讬讚注 讚谞讙诪专 诇讜 注讜谞砖讜 砖诇 讬讬谉: 诪转讜讱 砖拽诇拽诇讜 讘专讘讬注讬. 砖诪谞注讜 诪诇讛讜诇讬讚 讘谉 专讘讬注讬 拽诇诇 讘谉 专讘讬注讬 砖诇讜 讻讜砖 讜诪爪专讬诐 讜驻讜讟 讜讻谞注谉: 讗讬砖 讛讗讚诪讛. 讗诪讗讬 拽专讬 诇讬讛 讗讬砖 讛讗讚诪讛 注诇 讬讚讬 砖讛讜讻讬讞讜 讛拽讘''讛 讛讬讛 诇讜 诇诇诪讜讚 诪讗讬砖 讛讗讚诪讛 讚讛讬讬谞讜 讗讚诐 讛专讗砖讜谉 砖讛讬讬谉 拽谞住 注诇讬讜 诪讬转讛:

转讜住驻讜转



讞讬 诪讝讬讙 讜诇讗 诪讝讬讙. 讻注谞讬谉 讝讛 诪驻专''转 (讘专讻讜转 讚' 谞讗.) 讬' 讚讘专讬诐 谞讗诪专讜 讘讻讜住 砖诇 讘专讻讛 讜讞讚 诪讬谞讬讬讛讜 讞讬 讜诪拽砖讬谞谉 讛讗诪专讬谞谉 讛讻诇 诪讜讚讬诐 讘讻讜住 砖诇 讘专讻讛 砖讗讬谉 诪讘专讻讬谉 注诇讬讜 注讚 砖讬转谉 诇转讜讻讜 诪讬诐 讜诪驻专''转 讚讞讬 讛讜讗 诪讝讬讙 讜诇讗 诪讝讬讙: 讬''讙 讜讜讬''谉. 诇讗 拽讗 讞砖讬讘 讜讬驻转 诇驻讬 砖讛讜讗 砖诐: 拽讬诇诇讜 讘专讘讬注讬. 诪讛 砖诇讗 拽诇诇 讞诐 注爪诪讜 诪砖讜诐 讚讗诪专 讘讘''专 专''讬 讗讜诪专 诇驻讬 砖讻转讘 讜讬讘专讱 讗诇讛讬诐 讗转 谞讞 讜讗转 讘谞讬讜 讜讗讬谉 拽诇诇讛 讘诪拽讜诐 讘专讻讛 诇驻讬讻讱 讜讬讗诪专 讗专讜专 讻谞注谉:

讛诪讗讬专讬

讛诪砖谞讛 讛砖谞讬讛 讜讛讻讜讜谞讛 诇讛转讞讬诇 讘讛 讘讘讗讜专 注谞讬谞讬 讛讞诇拽 讛砖谞讬 讜讛讜讗 砖讗诪专 诪讗讬诪转讬 讛讜讗 讞讬讬讘 诪砖讬讗讻诇 转专讟讬诪专 讘砖专 讜讻讜' 讜注谞讬谉 讛讚讘专讬诐 砖讛转讜专讛 讬专讚讛 诇住讜祝 讚注转讜 砖诇 讝讛 砖注讜砖讛 讻谉 砖讗讬谞讜 诪住驻讬拽 诇诪讛 砖讛讜讗 诪专讙讬诇 讘讜 讗转 注爪诪讜 讜讬诇讱 诇讘拽砖 诇诪讜讚讜 专"诇 诪讛 砖讛讜讗 专讙讬诇 讘讜 讜讗讬谞讜 诪讜爪讗 讜讬讜爪讗 讜诪诇住讟诐 讜诪注转讛 讗讬谉 讚讘专 讝讛 谞讗诪专 讗诇讗 注诇 讗讻讬诇讛 诪讻讜注专转 讜谞注砖讬转 讘住讬讙谞讜谉 拽砖讛 讜专爪讜 讞讻诪讬诐 诇讘讗专 讗转 注谞讬谞讛 砖诇讗 诇讛讬讜转 讛讚诇转 驻转讜讞讛 讗爪诇 讛讻诇 诇砖注专 讝讜诇诇讜转 讝讛 诇驻讬 讚注转诐 讜讛讜讚讬注讜 诪爪讚 拽讘诇转诐 砖讗讬谉 讝讛 谞讬讚讜谉 讘讚讬谉 住讜专专 讜诪讜专讛 注讚 砖讬讗讻诇 转专讟讬诪专 讘砖专 讜讛讜讗 诪砖拽诇 讞诪砖讬诐 讝讜讝 讘驻注诐 讗讞转 讜讬砖转讛 讞爪讬 诇讜讙 讬讬谉 讛讗讬讟诇拽讬 讜讻讬讜爪讗 讘讜 诪谉 讛讬讬谞讜转 讛讬讜转专 讞砖讜讘讬诐 讛谞诪爪讗讬诐 讘讗讜转讜 诪拽讜诐 讜专' 讬讜住讬 讗讜诪专 诪谞讛 讘砖专 讜讛讜讗 诪砖拽诇 诪讗讛 讝讜讝 讜诇讜讙 讬讬谉 讜讛诇讻讛 讻讞讻诪讬诐 讜谞专讗讛 讘转诇诪讜讚 讛诪注专讘 砖讛注爪诪讜转 讗讬谉 诪爪讟专驻讜转 砖讗祝 讘讙讬讚讬谉 讛专讻讬谉 谞讞诇拽讜 讗诇讗 砖谞专讗讛 诇驻住讜拽 讘讗诇讜 专"诇 讘讙讬讚讬谉 讛专讻讬谉 砖讛诐 诪爪讟专驻讬谉:



讜讻谉 讛讜讚讬注讜 砖讗诐 讗讻诇 讗讻讬诇讛 讝讜 讘讞讘讜专转 诪爪讜讛 讗驻讬诇讜 诪讚讘专讬 住讜驻专讬诐 讻讙讜谉 注讘讜专 讛讞讚砖 注诇 讛讚专讱 砖讬转讘讗专 讘讙诪' 讜讗驻讬诇讜 讗讻诇讛 讘讞讘讜专转 专拽讬诐 讜注诪讬 讛讗专抓 讻讙讜谉 砖注诇讛 注诪讛诐 讜诇讗 讗讻诇 讞诇拽讜 注诪讛诐 讗诇讗 讘讞讘讜专讛 讗讞专转 砖诪讗讞专 砖注诇讛 砖诐 诇驻专住诐 讗转 讛讚讘专 诪转注住拽 讘诪爪讜讛 讜讻诇 砖讛讜讗 注讜住拽 讘诪爪讜讛 讗讬谞讜 谞诪砖讱 讗讞专 住注讜讚讛 讜讻谉 讗诐 讗讻诇 讘住注讜讚转 讗讬专讜住讬谉 讗讜 讛讘专讗转 讗讘诇讬诐 诇驻讬 诪讛 砖讛转讘讗专 讘讙诪' 讜讻讬讜爪讗 讘讗诇讜 驻讟讜专 讜讻诇 砖讻谉 诪注砖专 砖谞讬 讘讬专讜砖诇讬诐 砖讛讜讗 诪爪讜讛 诪谉 讛转讜专讛 讜讗祝 讘讗讻讬诇讛 砖讗讬谞讛 砖诇 诪爪讜讛 讗讬谞讜 谞注砖讛 讘讛 讘谉 住讜专专 讜诪讜专讛 诇驻讬 诪讛 砖讬转讘讗专 讘讙诪' 注讚 砖讬讗讻诇谞讛 讘讞讘讜专转 专拽讬诐 砖讘讛诪讜谉 讜注诪讬 讛讗专抓 讜讻谉 讗诐 讗讻诇 讗讻讬诇讛 讛讗住讜专讛 注爪诪讛 讻讙讜谉 谞讘诇讜转 讜讟专讬驻讜转 讜砖拽爪讬诐 讜专诪砖讬诐 讟讘诇 讜诪注砖专 专讗砖讜谉 砖诇讗 谞讬讟诇讛 转专讜诪转讜 专"诇 砖诪讻专谉 讜讗讻诇 诪讛谉 讘砖专 讝讛 讗讜 诪注砖专 驻讬专讜转 砖讛讘砖专 讘讻诇诇谉 讜讻谉 诪注砖专 砖谞讬 讜讛拽讚砖 砖诇讗 谞驻讚讜:



讜讻谉 讬转讘讗专 讘讙诪' 讘诪讬 砖讗讻诇 讘转注谞讬转 爪讘讜专 驻讟讜专 砖讛专讬 谞讗诪专 讗讬谞谞讜 砖讜诪注 讘拽讜诇谞讜 讜讝讛 讘拽讜诇 讘讜专讗讜 讛讜讗 注讜讘专 谞诪爪讗 砖讻诇 砖讗讻讬诇转讜 讚讘专 砖讬砖 讘讜 诪爪讜讛 讗讜 注讘讬专讛 讗讬谞讜 谞注砖讛 讘谉 住讜专专 讜诪讜专讛 讜讻谉 砖讗讻诇 讻诇 诪讗讻诇 讜诇讗 讗讻诇 讘砖专 讗讬谞讜 谞注砖讛 讘谉 住讜专专 讜诪讜专讛 讜诇讗 注讜讚 讗诇讗 砖驻讬专砖讜 讘讙诪' 讚讜拽讗 讘砖专 讘讛诪讛 讗诇讗 砖讗诐 讗讻诇 专讜讘 讗讻讬诇讛 讝讜 讘砖诇 讘讛诪讛 讜讛砖诇讬诪讛 讘砖诇 注讜祝 讞讬讬讘 讛讗 讻诇 砖讗讻讬诇转讜 讘注讜祝 驻讟讜专 讜讬专讗讛 诇谉 讻谉 讗祝 讘讞讬讛 讛讜讗讬诇 讜讗讬谉 讗讻讬诇转讛 诪爪讜讬讛 讜讻谉 讗诐 砖转讛 讻诇 诪砖拽讬谉 讜诇讗 砖转讛 讬讬谉 讜诇讗 注讜讚 讗诇讗 诪谉 讛讞砖讜讘 讻诪讜 砖讻转讘谞讜 砖讘讗诇讜 诇讘讚 讗讚诐 谞拽专讗 讝讜诇诇 讜住讜讘讗 砖谞讗诪专 讗诇 转讛讬 讘住讜讘讗讬 讬讬谉 讘讝讜诇诇讬 讘砖专 诇诪讜 讜讗驻讬诇讜 讗讻诇 讚讘专讬诐 讛诪砖讻专讬诐 讻讙讜谉 讚讘讬诇讛 拽注讬诇讬转 专"诇 砖讛讬讗 诪诪拽讜诐 讛谞拽专讗 拽注讬诇讛 讗讜 砖转讛 讚讘专讬诐 讛诪砖讻专讬诐 讻讙讜谉 讚讘砖 讜讞诇讘 讜讻谉 讗讬谞讜 谞注砖讛 讘谉 住讜专专 讜诪讜专讛 注讚 砖讬讙谞讜讘 讗讻讬诇讛 讝讜 讗讜 讚诪讬讛 讛讗 讗诐 诇拽讞讛 讗讜 谞转谞讜讛 诇讜 讗讬谞讜 谞注砖讛 讘谉 住讜专专 讜诪讜专讛 讜诇讗 注讜讚 讗诇讗 砖讬讙谞讜讘 诇讗讘讬讜 讚诪讬 讛讗讻讬诇讛 砖讛讬讗 讙谞讬讘讛 讛诪爪讜讬讛 讜讬讗讻诇 讘专砖讜转 讗讞专讬诐 砖讗讬谞讜 诪转讬专讗 讘砖注转 讗讻讬诇转讜 诪讗讘讬讜 讗讘诇 讗诐 讙谞讘 讘专砖讜转 讗讘讬讜 讜讗讻诇 讘专砖讜转 讗讘讬讜 讗讜 诪砖诇 讗讞专讬诐 讜讗讻诇 讘专砖讜转 讗讘讬讜 讗讜 诪砖诇 讗讞专讬诐 讜讗讻诇 讘专砖讜转 讗讞专讬诐 讗讬谞讜 讘讚讬谉 讝讛 专' 讬讜住讬 讗讜诪专 注讚 砖讬讙谞讜讘 诪砖诇 讗讘讬讜 讜诪砖诇 讗诪讜 专"诇 诪讚诪讬诐 讛诪讜讻谞讬诐 诇住注讜讚转 讗讘讬讜 讜讗诪讜 讜讛诇讻讛 讻讞讻诪讬诐 讜讛讜住讬驻讜 讘讛 讘讙诪' 砖讬讗讻诇谞讛 讚专讱 专注讘转谉 讛讘砖专 讘砖讬诇 讜诇讗 讘砖讬诇 讻讚专讱 讛讙谞讘讬诐 讜讛诇住讟讬诐 讜讘转诇诪讜讚 讛诪注专讘 讗诪专讜 讗讻诇讜 讞讬 讻诇讘 讛讜讗 讗讻诇讜 诪讘讜砖诇 讘专 谞砖 讛讜讗 讜讛讬讬谉 讞讬 讜讗讬谞讜 讞讬 讻讚专讱 讛讙专讙专谞讬诐 讗讘诇 讘砖专 讞讬 讜讬讬谉 讞讬 讗讜 讘砖专 诪讘讜砖诇 讻转拽讜谞讜 讜讬讬谉 诪讝讜讙 讻讚专讻讜 驻讟讜专 讜讻谉 讘讘砖专 诪诇讬讞 讻砖讬注讜专 砖诇诪讬诐 讜讬讬谉 诪讙转讜 驻讟讜专 讜讻谉 讛讜住讬驻讜 讘讛 砖讬拽讞 讘砖专 讜讬讬谉 讘讝讜诇 砖讝讛讜 诪谉 讛住讬讘讜转 讛诪诪砖讬讻讜转 讗讜转讜 诇讚讘专 讝讛:



讝讛讜 讘讬讗讜专 讛诪砖谞讛 讜讻诇讛 注诐 讻诇 诪讛 砖爪讬专驻谞讜 讘讛 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 诪诪讛 砖诇讗 讘讗专谞讜讛讜 讘诪砖谞讛 讗诇讜 讛谉:



注专讘 转砖注讛 讘讗讘 诇讗 讬讗讻诇 讗讚诐 诪砖砖 砖注讜转 讜诇诪注诇讛 讘住注讜讚讛 讛诪驻住讬拽 讘讛 砖谞讬 转讘砖讬诇讬谉 讜诇讗 讬讗讻诇 讘砖专 讜诇讗 讬砖转讛 讬讬谉 讗讘诇 讗讜讻诇 讛讜讗 讘砖专 诪诇讬讞 讜砖讜转讛 讬讬谉 诪讙转讜 讜讘砖专 诪诇讬讞 讝讛 讻诇 讝诪谉 砖讛讜讗 讻砖诇诪讬诐 讜讬讬谉 诪讙转讜 讻诇 讝诪谉 砖讛讜讗 转讜住住 讜讻诪讛 转住讬住转讜 砖诇砖讛 讬诪讬诐 讜讻谉 讛讚讬谉 诇注谞讬谉 讘谉 住讜专专 讜诪讜专讛 诇驻讬 诪讛 砖驻住拽讜 讙讚讜诇讬 讛诪讞讘专讬诐 讜讬砖 驻讜住拽讬谉 讘注谞讬谉 讘谉 住讜专专 讜诪讜专讛 诇驻讬 住讜讙讬讗 讝讜 讘讘砖专 诪砖注讘专 注诇讬讜 诇讬诇讛 讗讞转 讜讘讬讬谉 注讚 讗专讘注讬诐 讬讜诐:





讬讚 专诪"讛

诪转谞讬' 诪讗讬诪转讬 讛讜讗 讞讬讬讘 诪砖讬讗讻诇 转专转讬诪专 讘砖专 讘讙诪' 诪驻专砖 诇讬讛 讞爪讬 诪谞讛. 讜讬砖转讛 讞爪讬 诇讜讙 讬讬谉 讘讗讬讟诇拽讬 讞爪讬 诇讜讙 讬讬谉 讘诇讜讙 讛讗讬讟诇拽讬 砖讛讜讛 讙讚讜诇 诪诇讜讙 诪讚讘专讬 讜诪讗谉 讚诪驻专讬砖 讛讗讬讟诇拽讬 讗讬讬谉 诇讗 讞砖 诇拽诪讞讬讛. 讜讻讜诇讛 诪转谞讬' 讘讙讜谞讘 诪砖诇 讗讘讬讜 拽讗讬 砖讗注"驻 砖讙谞讘 诪砖诇 讗讘讬讜 讜讗讻诇讜 讘讞讘讜专转 诪爪讜讛 讗讜 讘注讬讘讜专 讛讞讚砖 讗讜 砖讙谞讘 讻住祝 砖诇 诪注砖专 砖谞讬 砖诇 讗讘讬讜 讜讗讻诇讜 讘讬专讜砖诇讬诐 讚专讱 讙专讙专谞讜转 转专转讬诪专 讘砖专 讜讞爪讬 诇讜讙 讬讬谉 讻讬讜谉 讚讘诪爪讜讛 拽讗 讗讻讬诇 诇讬讛 诇讗 诪讬诪砖讱 诇诪讬讻诇 砖诇讗 讘诪拽讜诐 诪爪讜讛. 讜专讗讬谞讜 讘诪拽爪转 讞讬讚讜砖讬 爪专驻转 讗讻诇 讟讘诇 讜诪注砖专 专讗砖讜谉 砖诇讗 谞讬讟诇讛 转专讜诪转讜 讜讟注讜转 讙讚讜诇讛 讛讬讗 讘住驻专讬讛诐 讜讗讬谞谉 讘讻诇 住驻专 住驻专讚 诇讗 讘诪砖谞讛 讜诇讗 讘转诇诪讜讚 讜讻诇 砖讻谉 讚诇讗 诪砖讻讞转 诇讛 讚讗讬 讘讘砖专 诇讗 讟讘诇 讗讬讻讗 讜诇讗 诪注砖专 专讗砖讜谉 讗讬讻讗. 讜讗讬 讘讬讬谉 讛讗讬 讗讻诇 砖转讛 诪讬讘注讬 诇讬讛. 讜讗讬 讘转讘讜讗讛 讘砖专 讜讬讬谉 讘注讬谞谉 讛讬诇讻讱 诇讗 诪砖讻讞转 诇讛. 讜砖讗专 诪转谞讬' 讘讙诪专讗 诪驻专砖 诇讛 讜诪驻专砖 讟注诪讗:



讗诪专 专' 讝讬专讗 转专转讬诪专 讝讛 诇讗 砖诪注转讬 诪专讘讜转讬 诪讛讜 讗诇讗 诪转讜讱 砖讻驻诇 专讘讬 讬讜住讬 诪讚转讜 讘讬讬谉 讚讗诪专 转谞讗 拽诪讗 讞爪讬 诇讜讙 讜讗"专 讬讜住讬 诇讜讙 谞诪爪讗 讻讜驻诇 讗祝 讘讘砖专 讜砖诪注 诪讬谞讛 转专转讬诪专 讞爪讬 诪谞讛: 



讗"专 讞谞谉 讗讬谞讜 讞讬讬讘 注讚 砖讬拽谞讛 讘砖专 讜讬讬谉 讘讝讜诇 讜讬讗讻诇 讜讬砖转讛 讗讘诇 讘讬讜拽专 讚诇讗 砖讻讬讞讬 诇讬讛 诪注讜转 讻讜诇讬 讛讗讬 诇诪讬讙谞讘 讜诇讗 诪诪砖讬讱 砖谞讗诪专 讝讜诇诇 诇砖讜谉 讝讜诇 讜讗住诪讻转讗 讘注诇诪讗 讛讬讗. 讜诪住转讘专讗 诇讬 谞诪讬 讚讛讗讬 讘讝讜诇 讚讗诪专讬谞谉 诇讗讜 诇诪讬诪专 讚讗讬转专诪讬 诇讬讛 诇讚讬诇讬讛 诇诪讝讘谉 讘讝讜诇 讘砖注转 讛讬讜拽专 讚讗诐 讻谉 讻诇 砖讻谉 讚驻讟讜专 讚诇讗讜 [讻诇] 讝讬诪谞讗 讜讝讬诪谞讗 诪转专诪讬 诇讬讛 讛讻讬 讗诇讗 讻讙讜谉 讚讝讗讘讬谉 讘讝讜诇 讘砖注专 砖讘砖讜拽 讚讻讬 讛讗讬 讙讜讜谞讗 讜讚讗讬 讗转讬 诇讗诪砖讜讻讬:



讜讗诪专 专讘讬 讞谞谉 讗讬谞讜 讞讬讬讘 注讚 砖讬讗讻诇 讘砖专 讞讬 讜讬砖转讛 讬讬谉 讞讬 讗讘诇 讘砖讬诇 讜诪讝讬讙 诇讗 (讞讬 诪砖讬讱) [诪讬诪砖讱] 诇诪注讘讚 讛讻讬 讘住转专 注"讬 讙谞讬讘讛 讚讙谞讘 诇讬转 诇讬讛 砖讛讜转. 讜诪拽砖讬谞谉 讗讬谞讬 讜讛讗 专讘讛 讜专讘 讬讜住祝 讚讗诪专讬 转专讜讜讬讬讛讜 讗讻诇 讘砖专 讞讬 诪诪砖 讜砖转讛 讬讬谉 讞讬 诪诪砖 讗讬谞讜 谞注砖讛 讘谉 住讜专专 讜诪讜专讛 讚讻讬讜谉 讚诇讬转 诇讬讛 讛谞讗讛 诪讬谞讬讛 诇讗 诪讬诪砖讬讱. 讜驻专讬拽 专讘讬谞讗 讻讬 拽讗诪专 专讘讬 讞谞谉 注讚 砖讬讗讻诇 讘砖专 讞讬 讜讬砖转讛 讬讬谉 讞讬 诇讗讜 讞讬 诇讙诪专讬 拽讗诪专 讗诇讗 讬讬谉 诪讝讜讙 讜诇讗 诪讝讜讙 讚专讱 讛注讜诇诐 诇转转 砖谞讬 讞诇拽讬诐 诪讬诐 讜讗讞讚 讬讬谉 讜讛讜讗 谞转谉 诪讞爪讛 诪讬诐 讜诪讞爪讛 讬讬谉 讘砖专 讘砖讬诇 讜诇讗 讘砖讬诇 讻讘砖专 讻讜讘讬 讚讗讻诇讬 讙谞讘讬 讘砖专 砖讙谞讘讬诐 专讙讬诇讬谉 诇讗讻讜诇 讘讞谞讜讬讜转 讘讬谞讬 讻讜讘讬 讘讬谉 讛讞讘讬讜转 砖诇 讬讬谉 讻讚讬 砖讬讛讗 讛讬讬谉 诪爪讜讬 诇讛诐 诇拽谞讜转 讜诇砖转讜转 讜讗讬谉 讛讘砖专 诪讘讜砖诇 讻诇 爪专讻讜 诇驻讬 砖讗讬谉 诇讛诐 砖讛讜转 讻讚讗诪专讬谞谉 讛转诐 (驻住讞讬诐 诪"讟.) 讚诪专拽讬讚 讘讬 讻讜讘讬. 讜讗讬转 谞讜住讞讬 讚讗讬转 讘讛讜 讘讘砖专 讻讬讘讗 讜诪驻专砖讬 诇讛 讻讜讜讬讬讛 讘讙讞诇讬诐: 



讜专讘讛 讜专讘 讬讜住祝 讚讗诪专讬 转专讜讜讬讬讛讜 讗讻诇 讘砖专 诪诇讬讞 讜砖转讛 讬讬谉 诪讙转讜 讗讬谞讜 谞注砖讛 讘谉 住讜专专 讜诪讜专讛 讚诇讗 诪讬诪砖讬讱: 讜讛砖转讗 拽讗 讘注讬 注诇讛 讘砖专 诪诇讬讞 诪讗讬诪转 讜讬讬谉 转讜住住 注讚 讻诪讛 讜讛讬讬谞讜 讚拽讗 讚讬讬拽 讛转诐 讘转注谞讬讜转 转谞谉 注专讘 转砖注讛 讘讗讘 讻讜' 讜转谞讗 讘讘专讬讬转讗 讗讘诇 讗讜讻诇 讛讜讗 讘砖专 诪诇讬讞 讜砖讜转讛 讛讜讗 讬讬谉 诪讙转讜 讚讛谞讬 诇讬转 讘讬讛 砖诪讞讛 讘讙讜讬讬讛讜. 讜讛讜讬谞谉 讘讛 讘砖专 诪诇讬讞 注讚 讻诪讛 讛讜讗 注讜诪讚 讘讗讬住讜专讜 讗诪专 砖诪讜讗诇 讻诇 讝诪谉 砖讛讜讗 讻砖诇诪讬诐 砖谞讗讻诇讬诐 诇讘' 讬诪讬诐 讜诇讬诇讛 讗讞讚 讘谞转讬诐 讻诇讜诪专 讻诇 讝诪谉 砖讗诇讜 讛讬讛 砖诇诪讬诐 讛讬讛 砖诐 砖诇诪讬诐 注诇讬讜 讜讛讬讛 谞讗讻诇 讬讬谉 诪讙转讜 注讚 讻诪讛 讬讛讗 注讜诪讚 讘讛转专讜 讻诇 讝诪谉 砖讛讜讗 转讜住住 讚讗讻转讬 专转讞 讜讻诇 讻诪讛 讚专转讞 诇讬转 讘讬讛 讟注诪讗 讚讞诪专讗 讜诇讗 诪讬诪砖讬讱 讘转专讬讛 讜讬砖 讗讜诪专讬诐 转讜住住 砖诪讜砖讱 讘讙专讜谉 诪讞诪转 砖诪讞诪讬抓 讜转谞讬讗 讬讬谉 转讜住住 讻讜' 讻讬讜谉 讚讗砖诪注讬' 讻"讝 砖讛讜讗 转讜住住 讗讬讬转讬 诇谉 讛讗 诪转谞讬转讗 讚讗诪讬专讛 讙讘讬 讙讬诇讜讬 诇讗砖诪讜注讬谞谉 讻诪讛 讬诪讬 转住讬住讛 讚转谞讬讗 讬讬谉 转讜住住 讗讬谉 讘讜 诪砖讜诐 讙讬诇讜讬 讚讗讙讘 专转讬讞转讜 诪讬专转转 讞讜讬讗 讜诇讗 砖转讬 诪讬谞讬讛 讜讻诪讛 转住讬住转讜 讙' 讬诪讬诐. 讜讬砖 讗讜诪专讬诐 讬讬谉 转讜住住 诪讜砖讱 讘讙专讜谉 诪讞诪转 砖讛讜讗 诪讞诪讬抓 讜专讬讞 讛讞讜诪抓 (诪爪专讬讞) [诪讘专讬讞] 讗转 讛专讞砖 讻讚讗诪专讬谞谉 讘注"讗 (诇:) 讗讘诇 讗讬转 讘讬讛 讞诇讗 讞诇讗 诪讬讙专讬 讘讛讜. 诪"诪 砖诪注讬谞谉 诪讬谞讛 砖讬注讜专 转住讬住讛 砖诇砖讛 讬诪讬诐 讜讘讚讬谉 讛讜讗 讚诇讬讘注讬 讙讘讬 讘砖专 诪讗讬诪转 讬讛讗 诪讜转专 讜讙讘讬 讬讬谉 注讚 讻诪讛 讬讛讗 诪讜转专 讗诇讗 讻讬 拽讗 讘注讬 讘转专讜讜讬讬讛讜 注讚 讻诪讛 拽讗讬 讘讚讬谞讬讛 讜诇讗 诪砖转谞讬 拽讗 讘注讬 讜诇讗 讗讬讻驻转 诇讬讛 讘讬谉 诇讛讬转专 讘讬谉 诇讗讬住讜专. 讛讻讗 讙讘讬 讘谉 住讜专专 讜诪讜专讛 诪讗讬. 讜驻砖讟讬' 讛转诐 讙讘讬 转注谞讬转 诪砖讜诐 讗讬住讜专 砖诪讞讛 讛讜讗 讜讻"讝 砖讛讜讗 讻砖诇诪讬诐 讗讬转 讘讬讛 砖诪讞讛 讚讛讗 砖诇诪讬诐 谞诪讬 讻转讬讘讗 讘讛讜 [砖诪讞讛] 讚讻转讬讘 讜讝讘讞转 砖诇诪讬诐 讜讗讻诇转 砖诐 讜砖诪讞转 诇驻谞讬 讛' 讻讜' 讗讘诇 讛讻讗 诪砖讜诐 讗诪砖讜讻讬 讛讜讗 讜诪讻讬 讛讜讬 诪诇讬讞 讻诇 讚讛讜 诇讗 诪诪砖讬讱 讘转专讬讛 讜讬讬谉 谞诪讬 注讚 讗专讘注讬诐 讬讜诐 诇讗 诪讬诪砖讬讱 砖注讚讬讬谉 讗讬谉 讘讜 讟注诐 讬讬谉 诪诪砖:



转谞讜 砖讻专 诇讗讜讘讚 讗诇讜 专砖注讬诐 砖讗讘讜讚讬谉 诪谉 讛注讜"讛 转谞讜 诇讛诐 砖讻专 诇砖诪讞 诇讘讘诐 讘讜 诇砖诇诐 诇讛诐 讘讜 砖讻专 诪讬注讜讟 诪注砖讬诐 讟讜讘讬诐 讘注讜讛"讝 讜讬讬谉 诇诪专讬 谞驻砖 讗诇讜 讗讘诇讬诐: 讗诇 转专讗 讬讬谉 讻讬 讬转讗讚诐 讗诇 转讘讬讟 讗诇讬讜 诇讛诪砖讱 讗讞专讬讜 砖讗讞专讬转讜 讚诐 讻讚诪驻专砖 讛转诐 (诪砖诇讬 讻"讙) 讛讻讜谞讬 讘诇 讞诇讬转讬 讛诇诪讜谞讬 讘诇 讬讚注转讬. 讜讗讬转 讚讗诪专讬 讚讗讘谉 住讜专专 讜诪讜专讛 拽讗诪专: 讜讬讬谉 讬砖诪讞 诇讘讘 讗谞讜砖 讻转讬讘 讬砖诪讛 讘讛"讗 讜拽专讬谞讗 讬砖诪讞 讘讞讬"转 讝讻讛 讜砖转讛 诪诪谞讜 讻讚讬 爪专讻讜 诇讛谞讗转 讙讜驻讜 讘诇讘讚 诪砖诪讞讜 诇讗 讝讻讛 讜砖转讛 诪诪谞讜 讬转专 诪讚讗讬 诇讛砖转讻专 诪砖诪讛讜 诪诇砖讜谉 砖诪讛 砖诪讜 砖诪讬诐 (讬专诪讬讛 讘') 讜讛砖诪讜转讬 讗谞讬 讗转 讛讗专抓 讜讛讬讬谞讜 讚讗诪专 专讘讗 讘住讜祝 讛讜专讬讜转 讞诪专讗 讜专讬讞讗谞讬 驻拽讞讬谉 注砖讗讜谞讬 驻拽讞. 讜讬砖 讗讜诪专讬诐 驻拽讞讜谉 诪驻拽讞讬谉 讗转 讛诇讘:



讗诪专 专' 讞谞讬谞讗 诪讗讬 讚讻转讬讘 诇诪讬 讗讜讬 诇诪讬 讻讜' 讗诪专讬 讘诪注专讘讗 讛讗讬 拽专讗 讚讚专讬砖 诇讬讛 诪专讬砖讬讛 诇住讬驻讬讛 诪讚专讬砖 诇诪讬 讗转讛 诪讜爪讗 讗讜讬 讜讗讘讜讬 诇诪讗讞专讬诐 注诇 讛讬讬谉 讜诪讗谉 讚讚专讬砖 诇讬讛 诪住讜驻讬讛 诇专讬砖讬讛 谞诪讬 诪讬讚专讬砖 诇诪讬 谞讗讛 诇讗讞专 注诇 讛讬讬谉 诇诪讬 砖讬砖 诇讜 讗讜讬 讜讗讘讜讬 讻讙讜谉 讗讘诇 讜诇诪讬 砖讬砖 诇讜 诪讚谞讬诐 诇砖讜谉 诪专讬讘讛 讜诇诪讬 砖讬砖 诇讜 砖讬讞 诇砖讜谉 爪注专 讚讻转讬讘 讗专讬讚 讘砖讬讞讬 讜诇诪讬 砖讬砖 诇讜 驻爪注讬诐 讞谞诐 讜讞讻诇讬诇讜转 注讬谞讬诐 诪讞诪转 (讻讬 讘讬讬谉 讗谞讞转讜) [讘讻讬讬转讜 讜讗谞讞转讜] 诇讛诐 专讗讜讬 诇讗讞专 注诇 讛讬讬谉 讻讚讬 砖讬砖讻专讜 讜讬砖讻讞讜 爪注专诐 讜注诪诇诐: 砖诇砖讛 注砖专 讜讜讬"谉 讗讜讬 讘诇砖讜谉 讗专诪讬 谞讗诪专讜 讘讬讬谉 诪讜讬讞诇 谞讞 注讚 讜讬讚注 讗转 讗砖专 注砖讛 诇讜 讜注讚 讘讻诇诇 讗讘诇 讜讬讗诪专 讗专讜专 讻谞注谉 诇讗 拽讗 讞砖讬讘 讗讬 谞诪讬 诪讜讬砖转 诪谉 讛讬讬谉 拽讗 讞砖讬讘 注讚 讜讬讗诪专 讘专讜讱 讛' 讗诇讛讬 砖诐 讗讘诇 讜讬讞诇 讜讬讟注 诇讗 拽讗 讞砖讬讘 讚讗讻转讬 诇讗 讛讜讛 讞诪专讗 讜驻砖讜讟讛 讛讬讗. 



讜讬讚注 讗转 讗砖专 注砖讛 诇讜 诇砖讜谉 诪注砖讛 诪砖诪注 砖注砖讛 诇讜 诪注砖讛 讘讙讜驻讜 讚讗诇讜 专讗讬转 注专讜转讜 讜讛讙讚讛 诇讗 砖讬讬讱 讘讛讜 诇砖讜谉 注砖讛 诇讜. 专讘 讜砖诪讜讗诇 讞讚 讗诪专 住专住讜 讜讞讚 讗诪专 专讘注讜. 诪讗谉 讚讗诪专 住专住讜 诪谞讗 诇讬讛 诪转讜讱 砖拽诇拽诇讜 讘讘谉 专讘讬注讬 砖讛讬讛 专讗讜讬 诇讛讬讜转 诇讜 讗诇诪诇讗 住专住讜 拽诇诇讜 讗讘讬讜 讘讻谞注谉 砖讛讬讛 诇讜 讘谉 专讘讬注讬 讚讻转讬讘 讜讘谞讬 讞诐 讻讜砖 讜诪爪专讬诐 讜驻讜讟 讻讜' 讚讗讬 诇讗 转讬诪讗 讛讻讬 诪讗讬 砖谞讗 讚诇讬讬讟 诇讬讛 诇讻谞注谉 诪砖讗专 讘谞讬讛 讚讞诐. 讜诪"讚 专讘注讜 讙诪专 讜讬专讗 讜讬专讗. 讜讗住讬拽谞讗 诪"讚 专讘注讜 讗讬转 诇讬讛 住专住讜 讜诪砖讜诐 讛讻讬 拽诇诇讜 讘讘谉 专讘讬注讬:





诪讛专砖"讗 - 讞讬讚讜砖讬 讛诇讻讜转

讙诪专讗 诪"砖 专讘讬注讬 讚诇讟讬讬讛 讛讗 讜讛讗 讻讜' 讻"讛 讘讙诪' 讬砖谞讛 讜讻谉 爪专讬讱 诇讛讬讜转 注讬讬谉 讘讞讚讜砖讬 讗讙讚讜转:





诪讛专砖"讗 - 讞讬讚讜砖讬 讗讙讚讜转

讗诇讗 诇谞讞诐 讻讜'. 诪砖讜诐 讚讗诪专讬谞谉 讘讻诪讛 讻转讜讘讬诐 拽诇拽讜诇讬诐 讛讘讗讬诐 诪谉 讛讬讬谉 讻讙讜谉 诪注砖讛 谞讞 讜讛砖讜转讬诐 讘诪讝专拽讬 讬讬谉 讜讗讜诪专 讛专讜讗讛 住讜讟讛 讘拽诇拽讜诇讛 讬驻专讬砖 注爪诪讜 诪谉 讛讬讬谉 讜讻诪讜 砖注砖讜 讘谞讬 讬讜谞讚讘 讘谉 专讻讘 讜注诇 讻谉 讛讬讛 专讗讜讬 砖诇讗 诇讘专讗讜 讻诇诇 讗讬 诇讗讜 诇谞讞诐 讗讘诇讬诐 讻讜' 讜拽"诇:


砖诪讗讚讬诐 驻谞讬讛诐 砖诇 专砖注讬诐 讘注讛"讝 讜诪诇讘讬谉 驻谞讬讛诐 诇注讛"讘 讻讜'. 讚讻转讬讘 讘转专 讛讻讬 讗讞专讬转讜 讻谞讞砖 讬砖讜讱 讜讙讜' 讚讛讬讬谞讜 讗讞专讬转讜 砖诇 讗讚诐 砖讛讜讗 注讜讛"讘 讜砖讗诪专 讗诇 转专讗 讬讬谉 砖讗讞专讬转讜 讚诐 讻讬 诪转讜讱 诪专讬讘讛 讜拽讟讟讛 注诇 讛讬讬谉 注诐 讞讘专讜 讘讗 讛讜讗 讗讜 讞讘专讜 诇讬讚讬 驻爪注 讜讞讘讜专讜转 砖诇 讚诐 讻诪"砖 诇诪讬 砖讬讞 诇诪讬 驻爪注讬诐 讜住讬驻讬讛 讚拽专讗 讻讬 讬转谉 讘讻讜住 注讬谞讜 讬转讛诇讱 讘诪讬砖专讬诐 讻转讬讘 讘讻讬住 讜拽专讬谞谉 讘讻讜住 专"诇 砖讗诐 讬转谉 讛讗讚诐 讗转 注讬谞讜 砖诇讗 诇砖转讜转 讬讜转专 诪讚讗讬 讘讬谉 诇驻讬 诪诪讜谉 砖讘讻讬住 讜讘讬谉 诇驻讬 讛讬讬谉 砖讘讻讜住 讜诇讗 讬砖转讻专 讛专讘讛 讗讝 讬转讛诇讱 讘诪讬砖专讬诐 注诐 讞讘专讜 讜诇讗 讬讘讗 注诪讜 诇讬讚讬 拽讟讟讛 讜拽"诇:


讜讻转讬讘 转讬专讜砖 讝讻讛 讻讜'. 讜讛讜讗 讻诪讜 转讛讗 专讗砖 讜转讛讗 专砖 讜讗诪专 诇讗 讝讻讛 诪砖诪讛讜 讘砖讬"谉 讻驻讬专砖"讬 讜讞' 讘诪拽讜诐 讛' 砖诪转讞诇祝 讘讗讞注"讛:


诪专讬砖讬讛 诇住讬驻讬讛 诪讚专讬砖. 专爪讛 诇讜诪专 讛谞讬 诇砖讜谞讜转 诪讚专砖讬 诇诪讬 讗讜讬 诇诪讬 讗讘讜讬 诇诪讬 砖讬讞 砖爪讜注拽 注诇 讙' 诪讬谞讬 爪专讜转 讛讗讞讚 讗讜讬 注诇 讻讗讘 专讗砖讜 讻砖砖讜转讛 讬讜转专 诪讚讗讬 讜讛讘' 讗讘讜讬 注诇 讗讘讜讚 诪诪讜谞讜 讘拽谞讜转讜 讛讬讬谉 讛讙' 砖讬讞 讛讜讗 爪注专 砖诪爪注专 注诇 讗讘讜讚 讝诪谞讜 讜讗诪专 诇诪讬 驻爪注讬诐 讞谞诐 讚砖讗专 讻诇 讗讚诐 讙诐 讗诐 讬讘讗 诇讜 驻爪注 诪讗讚诐 讗讞专 讛诪讝讬拽讜 讗讬谞讜 讞谞诐 砖诪砖诇诐 诇讜 讛诪讝讬拽 讗讘诇 讝讛 讬砖 诇讜 驻爪注讬诐 讞谞诐 砖讗讬谞讜 讬讜讚注 讘砖讻专讜转讜 诪诪讬 讘讗 诇讜 讛驻爪注 砖讬砖转诇诐 诪诪谞讜 讜讗驻砖专 讛讜讗 讛讬讛 讛讙讜专诐 讗讜 砖注诇 讬讚讬 谞驻讬诇讛 讘讗转讛 诇讜 讛驻爪注. 讜讗诪专 诇讘讗讬诐 诇讞拽讜专 诪诪住讱 专爪讛 诇讜诪专 讗讜转讜 砖讘讗 诇讞拽讜专 注诇 讛讬讬谉 讗诐 讛讜讗 诪住讜讱 砖讬讜转专 讞驻抓 讘讬讬谉 讞讝拽 讜拽砖讛 砖讗讬谞讜 诪住讜讱 砖讘讜 讬砖转讻专 讬讜转专 讜诇讗 注讘讬讚 讻讚专讘讗 讚专诪讬 诇讬讛 注诇 讞讚 转诇转讗 讚讗讝 讗讬谉 诪砖转讻专 讘讜 讜诇讻讱 讗诪专 专讘讗 讞诪专讗 讜专讬讞谞讬 驻拽讞讬谉 砖诇讗 讛讬讛 砖讜转讛讜 讞讝拽 讜拽砖讛 讻"讻 讜专砖"讬 诇讗 驻讬专砖 讻谉 讙讘讬 诇讞拽讜专 诪诪住讱 注"砖 讜诪讗谉 讚讚专讬砖 诪住讬驻讬讛 诇专讬砖讬讛 讛讻讬 拽讗诪专 诇诪讬 砖讬砖 诇讜 讗讜讬 讘讙' 讬诪讬诐 专讗砖讜谞讬诐 讘讗讘讬诇讜转 讜诇诪讬 砖讬砖 诇讜 讗讘讜讬 讘砖讘注讛 讬诪讬诐 砖诇 讗讘讬诇讜转 讜砖讬砖 诇讜 砖讬讞 讘诇' 讬诪讬 讗讘讬诇讜转 讜诇诪讬 砖讬砖 诇讜 爪注专 砖讬砖 诇讜 驻爪注讬诐 讞谞诐 讜诇诪讬 砖讬砖 诇讜 讘讻讬讬讛 讜爪注专 砖注诇 讬讚讬 讝讛 讞讻诇讬诇讬 注讬谞讬诐 讜讻诇 讗诇讛 诇驻讻讜讞讬 爪注专讬讬讛讜 专讗讜讬 诇讛讬讜转 诪讗讞专讬诐 注诇 讛讬讬谉 讜拽"诇:


讬"讙 讜讜讬"谉 谞讗诪专讜 讘讬讬谉 讜讬讞诇 讜讙讜'. 谞专讗讛 讛讻讜谞讛 讘讝讛 讻讬 讛讬"讙 讜讜讬"谉 砖讝讻专 讛诐 讘讬"讙 转讬讘讜转 砖讛诐 讻讜诇诐 驻注讜诇讜转 讜诇讗 砖诪讜转 讜诪诇讜转 讻诪"砖 讛转讜住驻讜转 讚讜讬驻转 诇讗 拽讞砖讬讘 诇驻讬 砖讛讜讗 砖诐 讜诇讛讜专讜转 诇谞讜 注诇 讻诇 驻注讜诇讜转 讛讘讗讜转 诪讛讬讬谉 专讗讜讬 诇爪讜讜讞 注诇讬讛谉 讜讬 砖讛专讬 讗诐 谞注讬讬谉 讘讬"讙 驻注讜诇讜转 讛讗诇讛 砖讝讻专 讛砖砖讛 讛专讗砖讜谞讬诐 讜讬讞诇 讜讬讟注 讜讬砖转 讜讬砖讻专 讜讬转讙诇 讜讬专讗 讛诐 诪讛驻注讜诇讜转 讛专注 讜讛砖砖讛 讛讗讞专讜谞讬诐 讜讬拽讞 讜讬砖讬诪讜 讜讬诇讻讜 讜讬讻住讜 讜讬拽抓 讜讬讚注 讛诐 诪爪讚 驻注讜诇讜转 讛讟讜讘 讜讬讙讚 诇讗讞讬讜 讜讙讜' 讛讜讗 讛诪诪讜爪注 讘讬谞讬讛诐 讜讛讝讻讬专 讘讻讜诇谉 诇砖讜谉 讜讬 诇讛讜专讜转 砖讗祝 驻注讜诇讜转 讛讟讜讘讜转 讛讬讜 谞诪砖讻讬诐 诪驻注讜诇转 讛专注 诇爪讜讜讞 注诇讬讛谉 讜讬 讻讬 诇讜诇讗 驻注讜诇讜转 讜讬砖讻专 讜讬转讙诇 讜讙讜' 讛讬讛 讘讟诇 驻注讜诇讜转 讜讬拽讞 讜讬砖讬诪讜 讜讬讻住讜 讜讙讜' 讜拽"诇:


诪"砖 专讘讬注讬 谞诇讟讬讬讛 讘讛讚讬讗 讻讜' 注讬' 讘讞讬讚讜砖讬 讛诇讻讜转:


诪讗讬砖 讛讗讚诪讛 讚讛讬讬谞讜 讗讚诐 讛专讗砖讜谉 讻驻讬专砖"讬. 讜专爪讛 诇讜诪专 讗讚诐 讛专讗砖讜谉 谞拽专讗 讗讬砖 讛讗讚诪讛 砖谞讘专讗 诪谉 讛讗讚诪讛 讻讚讻转讬讘 讜讬讬爪专 讛' 讗诇讛讬诐 讗转 讛讗讚诐 注驻专 诪谉 讛讗讚诪讛 讗讘诇 砖讗专 讻诇 讘谞讬 讗讚诐 诪诪谞讜 谞讘专讗讜 讜诇讗 诪谉 讛讗讚诪讛 讗讘诇 讗讬谉 诇驻专砖 讚诇讻讱 谞拽专讗 讗讚诐 讛专讗砖讜谉 讗讬砖 讛讗讚诪讛 讘注讘讜专 讛讬讜转 诪诪砖诇转讜 注诇 讻诇 讛讗讚诪讛 讜诪诪谞讜 谞转讬讬砖讘讛 讚讗"讻 诪讛"讟 讙诐 谞讞 专讗讜讬 诇拽专讜转 注"砖 讝讛 讗讬砖 讛讗讚诪讛 讗讞专 讛诪讘讜诇 讻诪"砖 讛专诪讘"谉 讜诪谞讗 诇谉 诇诪讬讚专砖 诇讗 讛讬讛 诇讱 诇诇诪讜讚 诪讗讚诐 讻讜' 讜讚讜"拽:





诪讛专"诐

讘转讜住' 讚"讛 拽讬诇诇讜 讘专讘讬注讬 诪讛 砖诇讗 拽讬诇诇 讞诐 注爪诪讜 讜讻讜' 诇驻讬 讟注诐 讝讛 爪专讬讱 诇讜诪专 讚讙诪专讗 讚砖诪注转讬谉 诇讗 讗转讬 诇讬转谉 讟注诐 诇诪讛 诇讗 拽讬诇诇 诇讞诐 注爪诪讜 讚讝讛 讛讜讗 诪驻谞讬 砖讻讘专 谞转讘专讱 诪驻讬 讛' 讬转讘专讱 讻讚讗讬转讗 讘讘"专 讗诇讗 讘讗 诇讬转谉 讟注诐 诇诪讛 诇讗 拽讬诇诇 讗讜 讻讜砖 讗讜 诪爪专讬诐 讗讬 驻讜讟 讜诇诪讛 拽讬诇诇 讗转 讻谞注谉 砖讛讜讗 讘谞讜 讛拽讟谉 讜诇驻讬 讝讛 诇讗 讙专住讬谞谉 讘讙诪专讗 讗诇讗 诇诪"讚 专讘讬注讬 诪"砖 专讘讬注讬 谞诇讟讬讛 讘讛讚讬讗 讚诇砖讜谉 谞讬诇讟讬讛 讘讛讚讬讗 诪砖诪注 砖讛拽讜砖讬讗 讛讬讗 砖拽讬诇诇 诇讞诐 注爪诪讜 讗诇讗 讙专住讬' 诪讗讬 砖谞讗 专讘讬注讬 讜转讜 诇讗 讜拽"诇:





讞讻诪转 砖诇诪讛

讙诪' 讗讬诪砖讜讻讬 讛讜讗 讜讘讻诇 砖讛讜讗 讻讜' 诇诪讬 讞讻诇讬诇讜转 注讬谞讬诐 诇诪讗讞专讬诐 讻讜' 诪"砖 讚' 讚诇讟讬讬讛 讘讛讚讬讗 讻讜' 讻爪"诇 讜谞"讘 住"讗 讘讛讚讬讛:


专砖"讬 讘讚"讛 讘讞讘讜专转 诪爪讜讛 讻讜' 注讜砖讬谉 住注讜讚讜转 讛住"讚. 讘讚"讛 讬讬谉 讘讝讜诇 讻讜' 讜诇讗 诪诪砖讬讱 讛住"讚:


讘讚"讛 讜讬讬谉 讞讬 爪"诇 讬讬谉 讞讚:


讘讚"讛 讘砖专 讻讬讘讗 讻讜' 讜谞讬讻讘讘 讜谞讬讻讜诇 讻讜' 讻爪"诇:


讘讚"讛 诇诪专讬 谞驻砖 诇讗讘诇讬诐 诇驻讻讜讞讬 爪注专讬讬讛讜 讻爪"诇:


讘讚"讛 砖讬讞讬 讻讜' 讘砖讬讞讬 诇诪讬 讻讜' 讛讚"讗:


讘讚"讛 砖诇砖讛 注砖专 讜讜讬"谉 诇砖讜谉 讜讬 讜讬 讜讬讗诪专 讗专讜专 讻讜' 讻爪"诇 讜讛讚"讗:





专砖"砖

讘诪砖谞讛 讗讻诇 讟讘诇 讻讜' 注讚 砖诇讗 谞驻讚讜. 讛转讜讬"讟 讛讻专讬讞 讚诇"讙 诇讛 讚讛讗 讗"讞 注讚 砖讬讗讻诇 讘砖专 讜讬砖转讛 讬讬谉. 讜诪砖讜诐 讛讗 诇讗 讗讬专讬讗 讚讬"诇 讚讛讻讜讜谞讛 讚讛讬讬谉 砖砖转讛 讛讬讛 讟讘诇 讜砖转讬讛 讘讻诇诇 讗讻讬诇讛 讜砖讬讙专讗 讚诇讬砖谞讬 讚讛拽讜讚诪讬诐 谞拽讬讟. 讜诪注"砖 砖诇"谞 讚拽转谞讬 讗祝 砖爪专讬讱 砖讬拽讞 讘诪注讜转 讻诪砖"讻 专砖"讬 诇拽诪谉 (注"讘 讘讚"讛 讗讻诇 诪注"砖) 讜讗"讻 诪诪讬诇讗 谞驻讚讛 诪"诇 讚诇拽讞讜 讚专讱 诪拽讞 讜诇讗 谞转讻讜讬谉 砖讬讛讬讜 讛诪注讜转 谞转驻住讬诐 讘拽讚讜砖转 诪注砖专 (注讬' 讘讛专注"讘 驻"讚 讚诪注"砖 诪"讜) 讗讜 砖诇拽讞讜 讘讗住讬诪讜谉 讜讛拽讚砖 诪"诇 讘谞住讻讬诐 砖拽讚砖讜 讘讻诇讬 讚砖讜讘 讗讬谉 诇讛诐 驻讚讬讜谉:



讙诪专讗 讜转谞讬讗 讬讬谉 转讜住住 讗"讘 诪砖讜诐 讙讬诇讜讬 讻讜'. 讻爪"诇:



砖诐 讛转诐 诪砖讜诐 砖诪讞讛 讻讜' 讛讻讗 讻讜' 讜讘讻"砖 诇讗 诪讬诪砖讱 讜讬讬谉 注讚 诪' 讬讜诐. 谞诇"驻 讚讻"讝 讘谞讬讞讜转讗 讜驻砖讬讟讜转 讛讘注讬讗. 讜讚讘专讬 专诪讘"诐 讘讝讛 转诪讜讛讬诐 讚诇讗 驻讟专 讗诇讗 讘讬讜诐 讛讙' 诇诪诇讬讞转讜 讜讘讬讬谉 诪讙转讜 住转诐 讛讚讘专讬诐. (讜讘讝讛 讬"诇 讚住诪讬讱 讗诪砖"讻 讘驻"讜 诪讛诇' 讗讬住讜专讬 诪讝讘讞 讛"讟 讚讬讬谉 诪讙转讜 讛讜讗 讚诇讗 砖讛讛 诪' 讬讜诐) 讚讛讗 讗驻讬' 诇讗 讗讬驻砖讟讗 讛"诇 诇诪讬驻住拽 讚住驻拽 谞驻砖讜转 诇讛拽诇. 讗讞"讝 诪爪讗转讬 诇讛讘"讞 讘讗讜"讞 住讬' 转拽谞"讘 砖讛注讬专 拽爪转 诪讝讛:



砖诐 诇诪讬 诪讚讬谞讬诐. 讻爪"诇:



砖诐 专诪"讗 讗讜转讜 讗讬诇谉 砖讗讻诇 讗"讛 诪诪谞讜 讻讜'. 讻爪"诇:



专砖"讬 (讘诪砖谞讛) 讚"讛 讜讗注"驻. 讚讚讬诇诪讗 诪诪讗讻诇 讗讞专讬谞讗 讻讜'. 讻爪"诇:



专砖"讬 讚"讛 讻驻诇. 砖谞讬 转专讟讬诪专讬诐. 讻爪"诇:



专砖"讬 讚"讛 砖讬讞讬. 爪注专 讻诪讜 讻讜'. 讻爪"诇:



专砖"讬 讚"讛 诪转讜讱. 拽诇诇讜 讘讘谉 专讘讬注讬 砖诇讜. 讻爪"诇:





讘谉 讬讛讜讬讚注

讘旨址讚旨执讬谉 讛讜旨讗 砖讈侄转旨职讛值讗 讘旨址转 专职讗讜旨讬指讛 诇执讛职讬讜止转 讻旨职讘值谉 住讜止专值专 讜旨诪讜止专侄讛, 砖讈侄讛址讻旨止诇 诪职爪讜旨讬执讬谉 讗侄爪职诇指讛旨 讘旨址注植讘值专指讛, 讗侄诇旨指讗 讙旨职讝值专址转 讛址讻旨指转讜旨讘 讛讜旨讗: '讘旨值谉' 讜职诇止讗 讘旨址转. 谞专讗讛 诇讬 讘住"讚 讟注诐 诇讙讝专转 讛讻转讜讘 讛讝讗转 注诇 驻讬 讛专讘 讻诇讬 讬拽专 讝"诇, 讚'讘旨值谉 住讜止专值专 讜旨诪讜止专侄讛 诇止讗 讛指讬指讛 讜职诇止讗 注指转执讬讚 诇执讛职讬讜止转' 讜诇诪讛 谞讻转讘 注谞讬讬谞讜? 讘转讜专讛 讘砖讘讬诇 诇诇诪讚 讗转 讬砖专讗诇 诪讜住专 讚讛讬爪专 讛专注 讗讜诪专 诇讛诐: 转讛讬讜 讞讜讟讗讬诐 讜诇讗 转讙讜专讜 诪驻谞讬 讛注讜谞砖 砖讗转诐 讘谞讬诐 诇讛' 讗诇拽讬讻诐 讜讗讬谉 讛讗讘 谞讜讞 诇讜 诇讗讘讚 讘谞讜 诪谉 讛注讜诇诐 讗诇讗 诪讜讞诇 诇讜! 讜诇讻讱 谞讻转讘 讚讬谉 讘谉 住讜专专 砖讗讘讬讜 讜讗诪讜 讬讘讬讗讜讛讜 诇讘讬转 讚讬谉 诇住拽诇讜 讜讘讝讛 讘讟诇讛 讟注谞转 讛讛讘诇 讛讬讗 砖讬砖 诇讬爪专 讛专注, 讜讝讛讜 砖谞讗诪专 讻执旨讬 讬执讛职讬侄讛 诇职讗执讬砖讈 讘值旨谉 住讜止专值专 讜旨诪讜止专侄讛 讜讻讜' (讚讘专讬诐 讻讗, 讬讞) 讜讗诐 转讗诪专 讝讛 诇讗 讛讬讛 讜诇讗 注转讬讚 诇讛讬讜转 讜诇诪讛 谞讻转讘 讚讬谉 讝讛 讘转讜专讛? 诇讝讛 谞讗诪专 '讜职讻指诇 讬执砖职讉专指讗值诇 讬执砖职讈诪职注讜旨 讜职讬执专指讗讜旨' (讚讘专讬诐 讻讗, 讻讗) 专爪讜谞讜 诇讜诪专 讘注讘讜专 讝讗转 谞讻转讘 讻讚讬 砖讻诇 讬砖专讗诇 讬砖诪注讜 讚讬谉 讝讛 讜讬专讗讜 诇讞讟讜讗 砖讬讚注讜 讗讬谉 讟注谞讛 谞诪爪讗转 诇讬爪专 讛专注 讘讚讘专 讝讛 诇驻转讜转 诇讘谞讬 讗讚诐 诇讞讟讜讗 注诇 住诪讱 专注讜注 讻讝讛.
讜讬讚讜注 砖讬砖专讗诇 讬砖 诇讛诐 讚讬谉 '讘谉' 讜讗讜诪讜转 讛注讜诇诐 讬砖 诇讛诐 讚讬谉 '讘转' 讜讻诪讜 砖讻转讘 专讘讬谞讜 诪讛专"诐 讗诇砖讬讱 讝"诇 注诇 驻住讜拽 '讘职旨谞讜止转 讬职专讜旨砖指讈诇指鈥嵵醋�' (砖讬专 讛砖讬专讬诐 讛, 讞) 讜诇讻谉 讚讬谉 讝讛 砖诇 讘谉 住讜专专 诇讗 谞讗诪专 讘讘转 讗诇讗 专拽 讘讘谉 诇讛讜讚讬注 砖讚讬谉 讝讛 诇讗 谞讻转讘 讘转讜专讛 讗诇讗 讘砖讘讬诇 讬砖专讗诇 砖讬砖 诇讛诐 讚讬谉 '讘谉' 砖讬拽讞讜 诪诪谞讜 诪讜住专 讻讗诪讜专.



讗址诇 转旨值专侄讗 讬址讬执谉 砖讈侄诪旨址讗植讚执讬诐 驻旨职谞值讬讛侄诐 砖讈侄诇 专职砖讈指注执讬诐 讘旨指注讜止诇指诐 讛址讝旨侄讛, 讜旨诪址诇职讘旨执讬谉 驻旨职谞值讬讛侄诐 诇指注讜止诇指诐 讛址讘旨指讗 (诪砖诇讬 讻讙, 诇讗). 讛谞讛 讗讬谉 讛诇讜讘谉 谞讝讻专 讘讻转讜讘 讗讱 讻讬讜谉 砖讛讬讬谉 讛讜讗 砖谞讬 诪讬谞讬谉 讗讚讜诐 讜诇讘谉 讜讛讻转讜讘 讗讜诪专 讗植砖讈侄专 讬执转职讗址讚旨指诐 谞诪爪讗 讘讗 诇讗驻讜拽讬 爪讚 讛讛驻讱 砖讛讜讗 诇讜讘谉.



讗址诇 转旨值专侄讗 讬址讬执谉, 砖讈侄讗址讞植专执讬转讜止 讚旨指诐 (诪砖诇讬 讻讙, 诇讗). 谞专讗讛 诇讬 讘住"讚 诪讛 砖谞讗诪专 '讻旨执讬 讬执转职讗址讚旨指诐' 讞诇拽 转讬讘转 讬执转职讗址讚旨指诐 诇砖谞讬诐 讜拽专讬 讘讛 '讬转讗 讚诐' 讜讛讬讬谞讜 讬转讗 诇诪驻专注 讗转讬, 讻诇讜诪专 讬讘讗 讚诐 诪诪谞讜 讘讙讜祝 讛讗讚诐 讗讞专 砖讬砖转讛讜 注讜砖讛 讚诐 讘讙讜祝.
讗讜 讬讜讘谉 讘住"讚 '讗址讞植专执讬转讜止 讚旨指诐' 讻讬 讛诪诇讜讬 讛讜讗 讗讞专 讗讜转讬讜转 讛驻砖讜讟 讜讗讜转 讬讜"讚 讘讬讬谉 讻驻讜诇讛 讜诇讗 讬砖 讗诇讗 专拽 讬讜"讚 谞讜"谉 讜专讗砖 讛诪诇讜讬 砖讗讞专 讛驻砖讜讟 讛讜讗 砖谞讬 讜讜讬"谉 讜讗诐 转诪诇讗 砖谞讬 讜讜讬"谉 讜讬"讜 讜讬"讜 注讜诇讬诐 诪住驻专 讚诐 [44] 讜诇讝讛 讗诪专 讬址讬执谉 讗址讞植专执讬转讜止 讚旨指诐, 砖谞专诪讝 讘讗讜转讬讜转 讛诪诇讜讬 砖注讜诪讚讬谉 讗讞专 讗讜转讬讜转 讛驻砖讜讟 砖诇 讬址讬执谉.
讜谞专讗讛 诇专诪讜讝 讘住"讚 拽讜讚诐 讗讜转讬讜转 讬址讬执谉 讬砖 '讟讟诐' [58] 砖讛诐 诪住驻专 讞谉 [58] 讜讗讞专 讬讬谉 讬砖 '讻讻住' [100] 砖讛诐 讙讬诪讟专讬讗 拽' 讛专讬 '讞侄谞侄拽' 诇专诪讜讝 专讘讜讬 讛讬讬谉 诪专讙讬诇 诇注专讜讛 诇讞讟讜讗 讘讗砖转 讗讬砖 砖诪讬转转讜 讘讞谞拽 讜诇讻谉 讗诪专讜 专讘讜转讬谞讜 讝"诇 (讘专讻讜转 住讙.) 诇诪讛 谞住诪讻讛 驻专砖转 谞讝讬专 诇驻专砖转 住讜讟讛 诇讜诪专 诇讱 讻诇 讛专讜讗讛 住讜讟讛 讘拽诇拽讜诇讛 讬讝讬专 注爪诪讜 诪谉 讛讬讬谉.
讙诐 讗讞专 讬址讬执谉 讬砖 讗讜转讬讜转 '住讻讱' 诇专诪讜讝 砖专讘讜讬 讛讬讬谉 讙讜专诐 拽诇拽讜诇 砖讗讝 谞注砖讛 住讻讱 诪讘讚讬诇 讘讬谉 讛讗讚诐 讜讘讬谉 讛讘讜专讗 讬转讘专讱 讜拽讜讚诐 讬讬谉 讬砖 '诪讟讟' 诇专诪讜讝 讙讜专诐 砖讬转诪讜讟讟 讛讗讚诐 讛诪专讘讛 讘砖转讬讬转讜.



'转旨执讬专指砖讈', 讜职拽指专执讬谞指谉 '转旨执讬专讜止砖讈', 讝指讻指讛 谞址注植砖讉侄讛 专止讗砖讈, 诇止讗 讝指讻指讛 谞址注植砖讉侄讛 专指砖讈 (诪砖诇讬 讻讙, 诇讗). 讗诐 讝讻讛 砖砖转讛 诪注讟 注讚 砖谞转讘住诐 讜驻转讞 驻讬讜 讘讚讘专讬 转讜专讛 讻诪讜 砖讗诪专讜 讛讘讜 讞诪专讗 诇讚专讚拽讬 讻讬 讛讬讻讬 讚诇讬诪专讜 诪讬诇讬 讜讻谉 讗诪专讜 (住谞讛讚专讬谉 诇讞.) 谞讻谞住 讬讬谉 讬爪讗 住讜讚, 讗讝 讬讘讗 讗讜转 讗诇"祝 讛专讜诪讝 诇转讜专讛 讻诪讜 砖谞讗诪专 讗址诇旨讜旨驻执讬 讜旨诪职讬只讚指旨注执讬 (转讛诇讬诐 谞讛, 讬讚) 讜讬驻住讬拽 讘讬谉 讗讜转讬讜转 专指砖讈 讜讬讛讬讛 爪讬专讜祝 专止讗砖讈.



讗址诪职专值讬 讘旨职诪址注植专指讘指讗: 讛址讗讬 拽职专指讗, 诪址讗谉 讚旨职讚指专执讬砖讈 诇值讬讛旨 诪值专值讬砖讈值讬讛旨 诇职住讜止驻值讬讛旨 诪执讚旨职专执讬砖讈, 讜旨诪执住旨讜止驻值讬讛旨 诇职专值讬砖讈值讬讛旨 诪执讚职专执讬砖讈 (诪砖诇讬 讻讙, 讻讟). 谞专讗讛 诇讬 讘住"讚 讛讚专砖讛 诪住讬驻讬讛 诇专讬砖讬讛 讻讱 讛讬讗 讚讛砖讜转讬诐 诪注讟 讗讬谉 诇讞拽讜专 注诇 讬讬谉 砖诇讛诐 诪讛 注砖讛 讘讛诐 讜讗讬讱 诪爪讘诐 讘讜 讬注谉 讻讬 诇讗 讬砖转讻专讜 讘诪注讟 讜讗讬谉 谞注砖讛 讘讜 砖讬谞讜讬 讗讘诇 讛诪讗讞专讬诐 注诇 讛讬讬谉 砖砖讜转讬诐 讛专讘讛 砖诪砖转讻专讬诐 诪讗讚 爪专讬讱 诇讞拽讜专 注诇 讛讬讬谉 讛诪诪讜住讱 砖砖转讜 诪讛 注砖讛 砖讬谞讜讬 讘讛诐 讜讛讬讬谞讜 诇专讗讜转 诇职诪执讬 讗讜止讬 专爪讜谞讜 诇讜诪专 诪讬 诪讗诇讜 讛砖讜转讬诐 讻讜讗讘 专讗砖讜 讜爪讜注拽 '讗讜止讬' 讜旨诇职诪执讬 讗植讘讜止讬 专爪讜谞讜 诇讜诪专 诇诪讬 诪讗诇讜 讛砖讜转讬诐 讞讟驻讜 诪诪谞讜 讗讬讝讛 讞驻抓 讜爪讜注拽 '讗植讘讜止讬' 诇职诪执讬 诪职讚指谞执讬诐 专爪讜谞讜 诇讜诪专 诇诪讬 诪谉 讗诇讜 讛砖讜转讬诐 讬砖 诇讜 拽讟讟讛 讜诪专讬讘讛 诇职诪执讬 砖执讉讬讞址 诇砖讜谉 爪注专 专爪讜谞讜 诇讜诪专 诇诪讬 讬砖 诇讜 爪注专 讛拽讗讛 讜注讬诇讜祝 讗讜 '砖执讉讬讞址' 专爪讜谞讜 诇讜诪专 讚讘讜专 砖诪专讜讘 砖讻专讜转讜 诪讚讘专 讛专讘讛 讜讻诇 专讜讞讜 讬讜爪讬讗 讻住讬诇 诇职诪执讬 驻职旨爪指注执讬诐 讞谞诐 砖讛讜讗 讬讞讜讙 讜讬谞讜注 注诇 讛讻讜转诇讬诐 诪注讘专 诇注讘专 讜谞驻爪注 讘讻讜转诇讬诐 诇职诪执讬 讞址讻职诇执诇讜旨转 注值讬谞指讬执诐 砖讛讗讚讬诪讜 注讬谞讬讜 诪讗讚 诪专讜讘 砖讻专讜转 讜注诇 讻诇 讗诇讜 讛注谞讬讬谞讬诐 讛谞诪爪讗讬诐 讘砖讻讜专讬诐 爪专讬讱 诇讞拽讜专 注诇讬讛诐 诇诪讬 谞注砖讛 讻讱 讜诇诪讬 谞注砖讛 讻讱 诪讛 砖讗讬谉 讻谉 讗讜转诐 砖讗讬谉 诪讗讞专讬诐 注诇 讛讬讬谉 砖讗讬谉 诇讛诐 砖讜诐 砖讬谞讜讬 讗讬谉 爪专讬讱 诇讞拽讜专 讘讛诐.
讜讻讱 诪讚专讬砖 拽专讗 诪住讬驻讬讛 诇专讬砖讬讛 诇讘讗讬诐 诇讞拽讜专 诪诪住讱 砖专讜爪讬诐 诇讞拽讜专 注诇 转讜诇讚讜转 讛讬讬谉 讜驻注讜诇讜转讬讜 诇专讗讜转 诪讛 驻注诇 讜注砖讛 讘砖讜转讬诐 讗讜转讜 讗爪诇 诪讬 讘讗讬诐 讗诇讜 讛讞讜拽专讬诐 诇讞拽讜专 讛谞讛 讘讗讬诐 讗爪诇 讗讜转诐 讛诪讗讞专讬诐 注诇 讛讬讬谉 砖讛诐 诪砖转讻专讬诐 讜注讜砖讛 讛讬讬谉 讘讛诐 砖谞讜讬讬诐 讗诇讜 诇专讗讜转 诪讬 谞注砖讛 讘讜 讻讱 讜诪讬 谞注砖讛 讘讜 讻讱 讜讘讝讛 诪讚专讬砖 拽专讗 诪住讬驻讬讛 诇专讬砖讬讛.



讚旨指专址砖讈 注讜止讘值专 讙旨职诇执讬诇指讗指讛: 砖讈职诇止砖讈指讛 注指砖讉指专 讜指讜执讬"谉 谞侄讗侄诪职专讜旨 讘旨职讬址讬执谉 (讘专讗砖讬转 讟, 讻). 讻转讘讜 讛转讜住驻讜转 讚诇讗 讞砖讬讘 讜讗"讜 讚讜讬驻转 诇驻讬 砖讛讜讗 砖诐. 讜讗驻砖专 讚讞砖讬讘 '讜指讬侄驻侄转' 讗讱 讜讗"讜 砖诇 '讜址讬执旨讬拽侄抓' 诇讗 讞砖讬讘 讻讬 转讘转 讜址讬执旨讬拽侄抓 讗讬谞讛 讘讻诇诇 转讬讘讜转 讛讻转讜讘讬诐 讘讬讬谉 讚讗讞专 砖讛拽讬抓 讛诇讱 讛讬讬谉 讚讛讗 讬讚注 讗砖专 注砖讛 诇讜 讘谞讜 讛拽讟谉 讜讬讚讬注讛 讝讜 讘讗讛 诇讜 诪讻讞 讬爪讬讗转 讛讬讬谉 诪诪谞讜 讘讛拽爪转讜 讜诇讻谉 讗讬谉 讜讗"讜 讝讛 谞讞砖讘 讘讻诇诇 讜讜讬"谉 砖谞讗诪专讜 讘讬讬谉, 讜讗讞专讬 讝讛 讛讘讬讗 讚讘专讬 专讘 讜砖诪讜讗诇 讚驻住讜拽 '讜址讬值旨讚址注 讗值转 讗植砖侄讈专 注指砖指讉讛 诇讜止 讘职旨谞讜止 讛址拽指旨讟指谉' 讛讜讗 讚讘专 讘驻谞讬 注爪诪讜 讚谞拽讟 诇讬讛 转诇诪讜讚讗 诇讛讗讬 拽专讗 讜诪讘讬讗 注诇讬讜 讚专砖讜转 专讘 讜砖诪讜讗诇 讻讗讜专讞讬讛.
讜谞专讗讛 诇讬 讘住"讚 讚砖诇讜砖讛志注砖专 讜讜讬"谉 讛诐 诪住驻专 注"讞 讻诪谞讬谉 诇侄讞侄诐 [6脳13=78] 诇专诪讜讝 讗诐 讝讻讛 诇讗 讬转拽讬讬诐 讘讜 讜讬 砖诇 讛讬讬谉 讗诇讗 讬转拽讬讬诐 专拽 讗讜转 讜讗"讜 诇讘讚讜 讜讗讝 讗讚专讘讛 讬讞讬讬讛讜 讜讬讞讝拽讛讜 讻诇讞诐 讗砖专 诇职讘址讘 讗直谞讜止砖讈 讬执住职注指讚 (转讛诇讬诐 拽讚, 讟讜) 讜讗诐 诇讗 讝讻讛 讬转拽讬讬诪讜 砖转讬 讗讜转讬讜转 '讜讬'.
讜注讜讚 谞专讗讛 诇讬 讟注诐 砖诇 砖诇讜砖讛志注砖专 讜讜讬"谉 砖讛诐 诪住驻专 诇侄讞侄诐 诇专诪讜讝 砖讬砖 讘讜 讚讘专 讚讜讙诪转 讛诇讞诐 砖拽讜讘注 讘专讻讛 诇注爪诪讜 讜诪砖转谞讬 诇诪注诇讬讜转讗 讚注谞讘讬诐 谞注砖讜 讬讬谉 讻诪讜 讛讞讬讟讬诐 砖谞注砖讜 诇讞诐.
讜注讜讚 谞专讗讛 诇讬 砖诇讜砖讛志注砖专 讜讜讬"谉 讻谞讙讚 砖诇讜砖讛志注砖专 讻讜住讜转 砖诇 诪爪讜讛 讚讘专讻转 讛诪讝讜谉 讟注讜谞讛 讻讜住 讙诐 讘讞讜诇 讜注诐 砖谞讬 讻讜住讜转 砖诇 拽讚讜砖 谞诪爪讗 讬砖 砖诇讜砖讛志注砖专 讻讜住讜转 讘砖讘讜注.



讞址诪职专指讗 讜职专值讬讞职谞执讬 驻旨执拽职讞执讬谉 (转讛诇讬诐 拽讚, 诇讗). 驻讬专砖 专砖"讬 注砖讗讜谞讬 驻拽讞. 谞专讗讛 诇讬 讘住"讚 讻讜谞转 专砖"讬 诇讜诪专 诇讗 拽讗讬 注诇 讗讞专讬诐 讗诇讗 拽讗讬 注诇 注爪诪讜 讜拽讗 诪砖诪注 诇谉 专讘讜转讗 诇讜诪专 讚讘专 讝讛 讘讚讜拽 讜诪谞讜住讛 讘注爪诪讜 砖注砖讗讜谞讬 驻拽讞. [讻讬讚讜注 注住拽 专砖状讬 讘诪住讞专 讛讬讬谉] 
讗讜 讬讜讘谉 讘住"讚 讚诇讗 转讬诪讗 驻拽讞讬谉 专爪讜谞讜 诇讜诪专 '拽驻讞讬谉' 讻诪讜 砖转诪爪讗 讘转讬讘讜转 '砖诪诇讛 砖诇诪讛' 讜讻谉 '讻砖讘 讻讘砖' 讜讻诪讜 砖讻转讘 诪讛专砖"讗 讝"诇 讜讻谉 讻讗谉 讘讗 诇讛讙讬讚 专注转 讛讬讬谉 讻讬 诪拽驻讞 讛砖讜转讛讜 讜讻诪讜 砖讗诪专讜 专讘讜转讬谞讜 讝"诇 讘讙诪专讗 (砖讘转 拽诪讝:) 注诇 讛讬讬谉 讚拽驻讞谞讛讜 诇注砖专转 讛砖讘讟讬诐 讜讻谉 专讘讬 讗诇注讝专 讘谉 注专讱 诇讻讱 讛讜爪专讱 诇驻专砖 '注砖讗讜谞讬 驻拽讞'.



讗讜止转讜止 讗执讬诇指谉 砖讈侄讗指讻址诇 诪执诪旨侄谞旨讜旨 讗指讚指诐 讛指专执讗砖讈讜止谉, 讙旨侄驻侄谉 讛指讬指讛 (讘专讗砖讬转 讙, 讜). 谞专讗讛 诇讬 讘住"讚 讬址讬执谉 讘诪诇讜讬讬诐 讬讜"讚 讬讜"讚 谞讜"谉 住讜驻讬 转讬讘讜转 讗讜转讬讜转 '谞讚讚' 砖讛讬讬谉 砖讛讬讛 讘讙驻谉 讙专诐 诇讜 诇讛讬讜转 谞讚讚 诪诪拽讜诪讜 砖谞讟专讚 诪讙谉 注讚谉. 讜诇诪讗谉 讚讗诪专 讙旨侄驻侄谉 讛讬讛 诇讻谉 拽讘注讜 诇讬讬谉 讘专讻讛 诇注爪诪讜 诇讜诪专 讚讗砖转谞讬 诇诪注诇讬讜转讗 讻谉 驻讙诐 讗讚诐 讛专讗砖讜谉 讬砖转谞讬 诇诪注诇讬讜转讗 .





注专讜讱 诇谞专

讘诪转谞讬转谉 讜诪注砖专 砖谞讬 讜讛拽讚砖 砖诇讗 谞驻讚讜: 讗"诇 诪讗讬 拽诪"诇 讘讝讛 讻讬讜谉 讚诇驻讬 诪讗讬 讚转谞谉 诇拽诪谉 讘诪转谞讬转谉 讗讬谞讜 讞讬讬讘 注讚 砖讬讙谞讜讘 诪砖诇 讗讘讬讜 讜讛谞讬 诇讗讜 砖诇 讗讘讬讜 讛诐 讚诪"砖 诪诪讜谉 讙讘讜讛 讛讜讗 讻讚讗诪专讬谞谉 专讬砖 诪住' 诪注砖专 砖谞讬 讜讙诐 讛拽讚砖 诇讗讜 诪诪讜谉 讗讘讬讜 讛讜讗 讚讬"诇 讻讬讜谉 讚讟注诪讗 讚讬讙谞讜讘 诪砖诇 讗讘讬讜 讚讜拽讗 讜诇讗 诪砖诇 讗讞专讬诐 讛讜讗 诪砖讜诐 讚砖讻讬讞 诇讜 诪诪砖讬讱 讟驻讬 讜讝讛 砖讬讬讱 讙诐 讘诪"砖 讜讛拽讚砖 讙诐 讗"诇 讗讛讗 讚拽转谞讬 诪"砖 砖诇讗 谞驻讚讛 讜讝讛 讗讬讬专讬 注"讻 砖讙谞讘 讛诪诪讜谉 讜拽谞讛 讘讜 诪"砖 讝讛 讚讛讗 讘注谞讬谉 讗讞专 讗讬谞讜 讞讬讬讘 讜讻诪讜 砖驻讬' 专砖"讬 诇拽诪谉 (注"讘) 讜讗"讻 讗讬讱 拽讜谞讛 讛诪"砖 讛讗 (专讬砖 诪住' 诪"砖) 转谞谉 诪"砖 讗讬谉 诪讜讻专讬谉 讗讜转讜 讚讬"诇 讚讗讬讬专讬 讘注讘专讜 讜诪讻专讜 诇讜 讙诐 爪"诇 讚诪讗讬 讚拽转谞讬 讗讻诇 讟讘诇 讻讜' 拽讗讬 讗讬讬谉 讚讜拽讗 讜谞拽讟 讗讻诇 诪砖讜诐 讚砖转讬讛 讘讻诇诇 讗讻讬诇讛 诇讻谉 谞讬讞讗 诇讬讛 诇诪讬谞拽讟 讗讻诇 砖讛讜讗 诇讬砖谞讗 讚专讬砖讗:



讘讙诪专讗 讜讬讬谉 注讚 讗专讘注讬诐 讬讜诐: 讛讬讬谞讜 诪砖讜诐 讚注讚 讗专讘注讬诐 讬讜诐 诇讗 诪拽专讬 讬讬谉 讻诪讜 砖驻讬专砖 专砖"讬 讘讘专讻讜转 (讚祝 讻"讝 注"讗) 讜讛专讗讘"讚 专讬砖 驻"讜 讚注讚讬讜转 驻讬' 诪砖讜诐 讚诪讗讝 诪砖转讻专 讜讗"讻 讛讻讗 诪讗讝 诪诪砖讬讱 讘转专讬讛 讜讛专诪讘"诐 驻"讝 诪讛' 诪诪专讬诐 讻' 住转诪讗 讚诪讬讬谉 诪讙转讜 驻讟讜专 讜诇讗 讬讚注转讬 诇诪讛 讛砖诪讬讟 讚"诪 讬讜诐 讚讬讛讬讘 讘砖"住 讚讛讻讗 讜讘讬讜转专 讬砖 诇转诪讜讛 讚诇驻讬 讛谞专讗讛 诪讛砖"住 讚讻讗谉 驻讟讜专 讗讗讻诇 讘砖专 诪诇讬讞 讗驻讬诇讜 讘驻讞讜转 诪讙' 讬诪讬诐 讚讛讗 讗诪专讬谞谉 讜讘讻诇 砖讛讜讗 诇讗 诪诪砖讬讱 讜驻讬' 专砖"讬 讚诇讬诇讛 讗' 诪驻讬讙 讟注诪讜 讜讛讜讗 讻' 砖诐 讘住转诪讗 讚讚讜拽讗 讙' 讬诪讬诐 讘注讬谞谉 谞讙讚 住讜讙讬讗 讚诇驻谞讬谞讜 讜讗祝 讗讬 讛讬' 诪驻专砖 讚驻砖讬讟讜转 讛砖"住 诇讗讜 驻砖讬讟讜转 讙诪讜专 讛讜讗 注讻"驻 讛"诇 诇驻住讜拽 诇讛拽诇 讻讚讬谉 讻诇 砖讗专 住驻讬拽讜转 讘讚讬谞讬 谞驻砖讜转 讜讛讜讗 驻住拽 诇讛讞诪讬专 讜爪"注:



讜讞讚 讗诪专 专讘注讜: 讗"诇 讚讗"讻 诇诪讛 诇讗 讛专讙 谞讞 诇讞诐 讻讚讬谉 讘讗 注诇 讛讝讻讜专 讚谞讛专讙 讘谉 谞讞 注诇讬讜 讻讚讗诪专讬谞谉 诇注讬诇 (讚祝 谞"讞 注"讗) 讚讛讗 诪讛驻住讜拽 谞专讗讛 讚讬讚注 谞讞 砖注砖讛 诇讜 讞诐 讻谉 讻讚讻转讬讘 讜讬讚注 谞讞 讗转 讗砖专 注砖讛 诇讜 讘谞讜 讛拽讟谉 讜讛专讬 讘"谞 谞讛专讙 讘注讚 讗' 讜讘讚讬讬谉 讗' 讜讗驻讬诇讜 拽专讜讘 讻讚讗诪专讬谞谉 砖诐 (讚祝 谞"讚 注"讘) 讚讬"诇 讚讗祝 讚讬讚注 谞讞 砖讞诐 注砖讛 讝讛 诪"诪 诇讗 讛讬讜 注讚讬诐 讘讚讘专 专拽 砖讞诐 讙讜驻讗 讛讙讬讚 诇讗讞讬讜 讜驻专住诐 讛讚讘专 讻诪砖"讻 讛专诪讘"谉 讘驻' 谞讞 讜讛讜讗讬诇 讚讘专 讝讛 诇讬拽诇诇 注诇讬讜 讗讘诇 诇讗 诇讬讛专讙:



讘专砖"讬 讚"讛 讬讬谉 讛讗讬讟诇拽讬. 讗讬谞讜 讞讬讬讘 讘讞爪讬 诇讜讙: 诇驻"讝 讗讬谉 砖讬注讜专 诇讚讘专 讘讻诪讛 诪转讞讬讬讘 诪讬讬谉 讗讞专 讗讻谉 讛专诪讘"诐 诇讗 住"诇 讞讬诇讜拽 讝讛 讻诇诇 讜讻转讘 讚讙诐 讘砖讗专 讬讬谉 讞讬讬讘 讘讞爪讬 诇讜讙 注"砖:



讘转讜住驻讜转 讚"讛 讞讬 诪讝讜讙 讜诇讗 诪讝讜讙. 讜诪驻' 专"转 讚讞讬 讛讜讗 诪讜诇"诪: 讗"诇 讛讗 讘专讬砖 驻' 讛诪讜爪讬讗 讬讬谉 诪砖诪注 讚讻讜住 讘专讻转 讛诪讝讜谉 爪专讬讱 诪讝讬讙讛 讻讚专讱 砖转讬讬转讜 诇驻讬' 专"转 诪讝讬讙讛 讝讜 讻专讗讜讬 诇讗 讛讬转讛 注讚 讘专讻转 讛讗专抓 讗讘诇 讘转讞诇转 讘专讻转 讛诪讝讜谉 讛讬转讛 讞讬 讚讛讬讬谞讜 诪讝讜讙 讜诇讗 诪讝讜讙 讜讻谉 讻转讘讜 讛转讜住' 讘砖讘转 砖诐:



讚"讛 讬"讙 讜讜讬谉. 诇讗 拽讞砖讬讘 讜讬驻转: 诇讗 谞讬讞讗 诇讛讜 诇诪讬诪专 讚讘讻讜诇讛讜 讛讜讬 诇砖讜谉 讜讬 讘驻转讞 讛讜讬"讜 诪砖讗"讻 讘讜讬驻转 讚讛讜讬"讜 讘拽诪抓 讜讗讬谉 讝讛 诇砖讜谉 讜讬 讚讘拽专讬讗转 讛住驻专讚讬诐 讙诐 讛讜讬"讜 拽诪讜爪讛 讻诪讜 驻转讜讞讛 谞拽专讗转 讜讻谉 讛讬转讛 拽专讬讗转 讛转讜住':





驻转讞 注讬谞讬诐

讚讗诪专 专讘讗 讞诪专讗 讜专讬讞谞讬 驻拽讞讬谉. 讗驻砖专 诇专诪讜讝 讚讛砖讜转讛 讬讬谉 讘住讚专 讜讝讻讛 诪砖诪讞讜 诪讜注讬诇 诇讙讜祝 诇专诪"讞 讗讘专讬讜 讜讻谉 讞诪"专 讙讬诪讟专讬讗 专诪"讞. 讜专讬讞谞讬 讛讜讗 讚讘专 砖讛谞砖诪讛 谞讛谞讛 诪诪谞讜. 讜注讬拽专 讛专讬讞 诇诪转拽 讛讙讘讜专讜转 讻诪"砖 讙讜专讬 讛讗专"讬 讝"诇 讜诇讻谉 专讬讞谞"讬 讙讬诪讟专讬讗 专"讞 住讜"讚 专"讞 讙讬诪讟专讬讗 讬爪讞拽 讛专讜诪讝 诇讙讘讜专讛 讜注"讬 讛诪讬转讜拽 讬爪讗 住讜"讚. 讜讝"砖 讞诪专"讗 讙讬诪讟专讬讗 专诪"讞 注诐 讛讻讜诇诇 诇专诪"讞 讗讬讘专讬 讛讙讜祝. 讜专讬讞谞讬 诇谞砖诪讛 砖讛讜讗 讙讬诪讟专讬讗 专"讞 住讜讚. 驻拽讞讬谉 讙讬诪讟专讬讗 专诪"讞 砖讛讬讗 讙讬诪讟专讬讗 讗讜专讬讗"诇 砖注诇 讬讚讜 诪爪诇讬讞 讘转讜专讛. 讜讬讛讬讛 诇讜 讝讻讬专讛 讙讬诪讟专讬讗 专诪"讞 注诐 讛' 讗讜转讬讜转 讜讛讻讜诇诇 讜讝讛 专诪讝 讗讜诪专诐 讝"诇 讘讻诪讛 讚讜讻转讬 讘专"诐 讝讻讜专 讗讜转讜 讛讗讬砖 诇讟讜讘 讘专"诐 讙讬诪讟专讬讗 讝讻讬专讛:
讜砖诪注转讬 诪砖诐 讛专讘 诪讛专"专 讬讜住祝 讚讬讬谉 讚拽拽"讗 讗砖专 讘讗诪砖讟专讚诐 砖讛讬讛 讗讜诪专 讚专讱 讚专砖 讘诪"砖 讞诪专讗 讜专讬讞谞讬 驻拽讞讬谉 讚讘讬讬谉 讗诪专讜 讝专拽 讛讙讬讚 讜讛拽讬砖 讛拽谞讛 讚讛讚讬讘讜专 拽砖讛 诇讬讬谉. 讻诇 拽讘诇 讚谞讗 讘专讬讞谞讬 讗诪专讜 砖讛拽讜诇 讬驻讛 诇讘砖诪讬诐. 讜讛讜讜 转专转讬 讚住转专谉 讜诪讝讛 讬砖 诇诇诪讜讚 讘讬谞讛 诇注转讬诐 注转 诇讞砖讜转 讜注转 诇讚讘专 讚讬砖 讝诪谉 砖讛讚讬讘讜专 讟讜讘 讜讬砖 讝诪谉 砖讛砖转讬拽讛 讟讜讘讛. 讜讝"砖 讞诪专讗 讜专讬讞谞讬 砖专讞讜拽讬诐 讘讟讘注诐 讝讛 诪讝讛 讘注谞讬谉 讛讚讘讜专 驻拽讞讬谉 讛讗讬专讜 注讬谞讬 诇讚拽讚拽 讘讚讬讘讜专 讜诇讛讬讜转 谞讝讛专 讘讝诪谉 砖讬驻讛 讛讚讬讘讜专 讜讝诪谉 砖讬驻讛 讛砖转讬拽讛:


讚专砖 注讜讘专 讙诇讬诇讗讛 讬"讙 讜讜讬"谉 谞讗诪专讜 讘讬讬谉 讜讻讜'. 驻讬专砖"讬 诇砖讜谉 讜讬 讜讬 讜讘讝讛 驻讬专砖 注讟专转 专讗砖讬 讗讘讗 诪讗专讬 讝诇讛"讛 诪讚专砖 驻诇讬讗讛 讻诪讬诐 讛驻谞讬诐 诇驻谞讬诐 讜讻讜' 讜诇讗 讛讝讻讬专 讬讬谉 诪砖讜诐 讚讗讬转 讘讬讛 讜讬"讜. 讚讻转讘 砖砖诪注 诇驻专砖 讚诪讬诐 讘诪讬诇讜讬 讛讜讗 诪讬诐 讚讘' 诪诪讬"谉 诪讘讬讗讬诐 讻讬讜爪讗 讘讛诐 讜讬讜"讚 诪讘讬讗 讜讚' 砖讛讜讗 讙讬诪讟专讬讗 讬' 谞诪爪讗 讚诪讬诐 诪讜诇讬讚讬诐 诪讬诐 讗讞专讬诐 讜讝讛讜 讻诪讬诐 讛驻谞讬诐 诇驻谞讬诐. 讗讘诇 讬讬谉 讘诪讬诇讜讬 谞讜谉 讬砖 讜讬"讜 讜谞诪爪讗 讚讗讬谞讜 诪讜诇讬讚 讬讬谉. 讜讛讜讗 讝"诇 驻讬专砖 讚讛讜拽砖讛 诇讘注诇 讛诪讗诪专 讚讙诐 讛讬讬谉 诪专讗讛 驻谞讬诐 讜讗讚专讘讗 讛讜"诇 诇讚诪讜转 诇讬讬谉 讚讛讜讗 讞砖讜讘 讜诪砖诪讞 诇讘 讛讗讚诐 讜诇讝讛 转讬专抓 讚诇讗 讛讝讻讬专 讬讬谉 讚讗讬转 讘讬讛 讜讬"讜 诇砖讜谉 讜讬 注讻"讚. 讜讗驻砖专 讻讬 讜讗"讜 讘诪讬诇讜讬 讗诇祝 讙讬诪讟专讬讗 讬"讙 讜讝"砖 讘诪讗诪专 讛谞讝讻专 讚讗讬转 讘讬讛 讜' 专"诇 讘诪讬诇讜讬 讜讗"讜 砖讛讜讗 讬"讙. 讜诪住驻专 讬"讙 讙讬诪讟专讬讗 讗讞讚 砖注诇 讬讚讬 讛讬讬谉 讬讘讗 诇讻驻讜专 讘注讬拽专 讻讗讚讛"专:





砖注专讬 转讜专转 讘讘诇

(注 专注"讗 诪砖谞讛) 讜讬砖转讛 讞爪讬 诇讜讙 讬讬谉 讛讗讬讟诇拽讬.鈥斪ぷ欁ㄗ�"讬: "讬讬谉 讛讗讬讟诇拽讬 讟讜讘 讜诪注讜诇讛 讛讜讗 讜诪诪砖讬讱 讘转专讬讛 讗讘诇 讘讞诪专讗 讗讞专讬谞讗 讗讬谞讜 讞讬讬讘 讘讞爪讬 诇讜讙". 讜讝讛 驻诇讗 砖诇驻讞讜转 讛讬讛 诇讛诐 诇讘讗专 讘诪砖谞讛 讗讜 讘讘专讬讬转讗 讗讜 讘讗讞讚 讛转诇诪讜讚讬诐 讻诪讛 讬砖转讛 诪砖讗专 讬讬谞讜转 讻讚讬 砖讬讛讗 谞拽专讗 住讜讘讗. 讜讛谞讛 讛专诪讘"诐 (讛诇' 诪诪专讬诐 驻"讝 讛"讘) 诇讗 讛讝讻讬专 讗诇讗 讬讬谉 住转诐. 讜讛注讬专讜 注"讝 讘讛讙"诪, 讜讻"诪 讜专讚讘"讝 砖诐 砖谞讬讛诐 诇讚讘专 讗讞讚 谞转讻讜讜谞讜, 讚转谞讗 讬讬谉 诪砖讜讘讞 砖讘讗专爪讜 谞拽讟 讗讘诇 诇讗讜 讚讜拽讗 讗诇讗 讬讬谉 诪砖讜讘讞 诇驻讬 讛诪拽讜诐 讜讛讝诪谉 (注"砖). 讜讗讬谉 讝讛 诪讞讜讜专, 砖讛专讬 讛专诪讘"诐 住转诐 讚讘专讬讜 讜诇讗 驻讬专砖 诇驻讞讜转 讚爪专讬讱 砖讬砖转讛 讛讬讬谉 讛讞砖讜讘 讜讛诪砖讜讘讞 诪诪讬谞讬 讬讬谞讜转 诇驻讬 讛诪拽讜诐 讜讛讝诪谉. 诇讻谉 谞专讗讛 砖住讜讘专 讛专诪讘"诐, 砖讗"讗 诇讜诪专, 砖诇讗 讞讬讬讘讛 转讜专讛 讗诇讗 讘讬讬谉 讛讗讬讟诇拽讬 讘诇讘讚 讜诇讗 讘讬讬谉 砖诇 讗"讬. 讜讗诐 讛诇讻讛 诇诪砖讛 诪住讬谞讬 讻谉 讛讜讗 讛讬讜 诪驻专砖讬诐 讝讛 讘转诇诪讜讚. 诇讻谉 驻讬专砖 讛讜讗 砖"讛讗讬讟诇拽讬" 讗讬谞讜 转讜讗专 讛讬讬谉 讗诇讗 注诇 讛转专讟讬诪专 讜讛诇讜讙 砖讛诐 讘诪讚讛 讜讘诪砖拽诇 讗讬讟诇拽讬. 讜讛谞讛 讻讘专 砖谞讬谞讜 讘讻诇讬诐 驻讬"讝 诪讬"讗 "诪讚转 讛诇讞 讜讛讬讘砖 砖讬注讜专谉 讘讗讬讟诇拽讬 讝讜 诪讚讘专讬转", 讜讝讛 讻诇诇 讙讚讜诇 诇讻诇 砖讬注讜专讬 诪讚讜转 诇讞 讜讬讘砖 讛谞讝讻专讬诐 住转诐 讘讻诇 讛砖"住, 砖讛诐 诪讚讛 诪讚讘专讬转 讛拽讟谞讛, 讜诇讗驻讜拽讬 诪讚讛 讬专讜砖诇诪讬转 讛讙讚讜诇讛 诪诪谞讛. 讜讻"砖 讛爪讬驻讜专讬转 砖讛讬讗 讙讚讜诇讛 讙诐 诪讬专讜砖诇诪讬转 讻谞讜讚注. 讜诪"诪 讛讜爪专讱 专讘讬 诇砖谞讜转 讗祝 讻讗谉 砖讛讬讗 诪讚讛 讗讬讟诇拽讬转 诪砖讜诐 转专讟讬诪专, 砖讛讜讗 诪砖拽诇, 诪砖讜诐 砖诇讗 讘讻诇 诪拽讜诐 砖讬注专讜 讘诪砖拽诇 讗讞讚, 讜讛讜讚讬注 讻讗谉 砖讛讜讗 讘诪砖拽诇 讛讗讬讟诇拽讬. 讜讛专诪讘"诐 砖诇讗 驻讬专砖 (讘讛诇' 诪诪专讬诐 砖诐) 砖讛谉 讘诪砖拽诇 讜诪讚讛 讗讬讟诇拽讬转, 住诪讱 注诇 诪讛 砖讻诇诇 讘讛诇' 注讬专讜讘讬谉 驻"讗 讛讬"讘 砖讬注讜专 讻诇 讛诪砖拽诇讜转 讜讛诪讚讜转 砖讛讜讗 诪讝讻讬专 讘住驻专讜 (注"砖). 讜讻驻讬专讜砖谞讜 诪讜讻讬讞讛 讙讬专住转 讛注专讜讱 注' 讗讬讟诇拽讬 砖讛注转讬拽 "讜讬砖转讛 讞爪讬 诇讜讙 讬讬谉 讘讗讬讟诇拽讬" 讘讘讬"转, 讜讻"讛 讛谞讜住讞 讘住讚专 讛诪砖谞讛 砖讘讬专讜砖诇诪讬 讻讗谉. 讜讝讛 讻注讬谉 诪讛 砖砖谞讬谞讜 讘砖讘讬注讬转 驻"讗 诪"讘 "讻讻专 讚讘讬诇讛 砖诇 砖砖讬诐 诪谞讛 讘讗讬讟诇拽讬". 注讜讚 砖谞讬谞讜 讘专讬砖 拽讬讚讜砖讬谉 "驻专讜讟讛 讗' 诪砖诪讜谞讛 讘讗讬住专 讛讗讬讟诇拽讬". 讜讛讬讬谞讜 谞诪讬 诪砖讜诐 讚砖讬注讜专讬 讛诪讟讘注讜转 诇讗 谞转讘讗专讜 讘讻诇讬诐 砖诐, 诇讻谉 驻讬专砖讜 讛砖讬注讜专 讘诪拽讜诪讜 砖诐.


注讜讚 专讗讬讛 诇驻讬专讜砖 讝讛 诪讚砖谞讬谞讜 讘住讬驻讗 "砖转讛 讻诇 诪砖拽讛 讜诇讗 砖转讛 讬讬谉 讗讬谞讜 谞注砖讛 讘谉 住讜专专 讜诪讜专讛", 讜诇讗 砖谞讛 专讘讜转讗 讬讜转专 '砖转讛 讻诇 讬讬谉 讜诇讗 砖转讛 讬讬谉 讛讗讬讟诇拽讬 讗讬谞讜 谞注砖讛 讘谉 住讜专专 讜诪讜专讛', 砖"诪 砖讗讬谉 讛驻专砖 讘讬谉 讬讬谉 诇讬讬谉.


注讜讚 诪爪讬谞讜 讘注讬专讜讘讬谉 (住讚 讗) 砖讗诪专 专"讙: "讻诇讜诐 砖转讬谞讜 专讘讬注讬转 讬讬谉 讛讗讬讟诇拽讬 讜讻讜' 讜诇诪讚谞讜 砖专讘讬注讬转 讬讬谉 讛讗讬讟诇拽讬 诪砖讻专" 讙诐 讘讝讛 谞专讗讛 讚诪诇转 "讛讗讬讟诇拽讬" 讛讬讗 转讜讗专 诇专讘讬注讬转 讜诇讗 诇讬讬谉. 讜讗祝 讚砖诐 讗诪专讜 "砖讗谞讬 讬讬谉 讛讗讬讟诇拽讬 讚诪砖讻专 讟驻讬", 讜讛专讬 诪讘讜讗专 讚讛讗讬讟诇拽讬 讛讜讗 转讜讗专 注诇 讛讬讬谉, 讗讬谞讜 讗诇讗 砖讬谞讜讬讗 讘注诇诪讗; 讗讘诇 诇驻讬 诪讛 讚诪住拽讬谞谉 讛转诐 "专讻讜讘 砖讗谞讬" 讗讬谉 讗谞讜 爪专讬讻讬诐 注讜讚 诇讚讞讜拽 讜诇讜诪专 讚讬讬谉 讛讗讬讟诇拽讬 诪砖讻专 讟驻讬. 讜砖驻讬专 讬"诇 讚讛讗讬讟诇拽讬 讛讜讗 转讜讗专 诇专讘讬注讬转. 讜讛"谞 诪砖诪注 讘讬专讜砖诇诪讬 注"讝 (驻"讗 讛"讟, 诪 住注"讗), 砖讘讗讜转讜 注谞讬谉 讛谞讜住讞 砖诐: 转讗诪专 砖砖转讬谞讜 专讘讬注讬转 讬讬谉 讘讗讬讟诇拽讬 讜讻讜' 诪讚讘专讬讜 诇诪讚谞讜 砖专讘讬注讬转 讬讬谉*讜谞砖诪讟讛 砖诐 诪诇转 讛讗讬讟诇拽讬, 讻讬 讗讬谉 讛驻专砖 讻诇 注讬拽专 讘讬谉 讬讬谉 诇讬讬谉, 讜讻谉 谞砖诪讟讛 诪诇讛 讝讜 讘转讜住驻转讗 驻住讞讬诐 驻"讘 (注"砖). 诪砖讻专转. 讜注谞讬谉 讝讛 诪砖讜诇砖 讘讜讬拽"专 驻诇"讝: "诪砖注专 讗转 专讘讬注讬转 讬讬谉 讘讗讬讟诇拽讬转 讜讻讜' 讜诇诪讚谞讜 讻讬 专讘讬注讬转 讬讬谉 诪砖讻专转". [讜讘讚驻讜住 砖讗诇讜谞讬拽讬: 砖讗谞讬 专讘讬注讬转 讬讬谉 讜讻讜', 讜注讬' 讚"住.]


注讜讚 诪爪讬谞讜 讘讬专讜砖诇诪讬 砖讘转 专驻"讞 讜驻住讞讬诐 专驻"讬 讜砖拽诇讬诐 驻"讙 讛"讘: "转谞讬 专' 讞讬讬讗 讗专讘注 讻讜住讜转 砖讗诪专讜 讬砖谞谉 专讘讬注讬转 讬讬谉 讘讗讬讟诇拽讬", 讜注谞讬讬谞讜 讘专讜专 砖讛专讘讬注讬转 讛讬讗 讘诪讚讛 讗讬讟诇拽讬转, 讜讻诪讜 砖谞转讘讗专 诇诪注诇讛, 讜讚诇讗 讻诪讜 砖驻讬专砖讜 讛诪驻专砖讬诐 砖诐 "讘讬讬谉 讛讗讬讟诇拽讬" (注"砖). 砖讜讘 诪爪讗谞讜 讘讞讚讜砖讬 讛专诪"讛 讻讗谉 砖讻转讘: "讜讬砖转讛 讞爪讬 诇讜讙 讬讬谉 讘讗讬讟诇拽讬 讞爪讬 诇讜讙 讬讬谉 讘诇讜讙 讛讗讬讟诇拽讬 砖讛讜讗 讙讚讜诇 诪诇讜讙 诪讚讘专讬, 讜诪讗谉 讚诪驻专砖 讛讗讬讟诇拽讬 讗讬讬谉 诇讗 讞砖 诇拽讬诪讞讬讛". 讜讛谞讛 注讬拽专 驻讬专讜砖讜 住讬讜注 诇驻讬专讜砖谞讜, 讗诇讗 讚讝讛 砖讻转讘 讚诇讜讙 讛讗讬讟诇拽讬 讙讚讜诇 诪诇讜讙 诪讚讘专讬 砖讙讙讛 讛讬讗, 砖讛专讬 诪砖谞讛 砖诇讬诪讛 砖谞讛 专讘讬, 讚讛讗讬讟诇拽讬 讝讜 诪讚讘专讬转, 讜讻诪讜 砖谞转讘讗专 诇诪注诇讛. 讜讗讜诇讬 讟"住 讬砖 砖诐.

